ЭҲТИРОМГА МУНОСИБ ФАОЛИЯТ – Ўзбекистон касаба уюшмалари Сирдарё вилоят Кенгаши\n10/11/2021 10/11/2021 sirdaryo 0 Comments\nSirdaryo IES” акциядорлик жамиятида “11-ноябрь Касаба уюшмалари куни” муносабати билан “Янги Ўзбекистоннинг янги касаба уюшмалари” шиори остида катта байрам тадбири бўлиб ўтди.\nУшбу байрам тадбирида, корхонада ўтказилаётган маъданий-маърифий ва спорт тадбирларида фаол бўлган ҳамда ғолибликни қўлга киритган бир гурух ишчи – ходимлар корхона Касаба уюшмаси томонидан муносиб тақдирланди.\nШунингдек, станцияда узоқ йиллардан буён меҳнат қилиб келаётган ишчи – ходимлар ҳам корхона раҳбари томонидан тақдирланди.\n-Биз доимо ишчи – ходимларнинг меҳнат шароитларини янада яҳшилаш ва меҳнат муҳофазасини таъминлаш, уларнинг муаммоларига ечим топиш йўлида доимо ёрдам беришга шаймиз. Маъмурият ҳам доимо бизни қўллаб келмоқда, – дейди “Sirdaryo IES” АЖ Касаба уюшма қўмитаси раиси Камола Мусаева.\nБайрам тадбири кўтаринки руҳда ташкил этилиб, ишчи – ходимларнинг маъданий ва маърифий дам олишлари учун корхона “Ёшлар иттифоқи”нинг “Энерго+” жамоаси томонидан қизиқарли саҳна кўринишлари ҳам намойиш этилди.\nТадбирда Ўзбекистон энергетика, нефт – газ ва геология ходимлари Касаба уюшмаси Республика кенгаши ва вилоят касаба уюшмаси Кенгашидан вакиллар иштирок этди.\n“Sirdaryo IES” АЖ матбуот хизмати раҳбари\n← БАЙРАМ ОЛДИ БЕЛЛАШУВ\nҲАМИША ЮЗИДА НУР, КЎЗИДА МЕҲР БАЛҚИБ ТУРАДИ →\n11/01/2018 sirdaryo 0\n17/05/2018 sirdaryo САХОВАТ ТАДБИРЛАРИ ДАВОМ ЭТМОҚДАda fikr bildirishni o'chirish\nТАДБИРКОРЛИКДА ЯНГИ ДАВР БОШЛАНДИ\n21/04/2018 sirdaryo 0


Иссиқлик насосларини келтириб бериш | Server Service\nБугунги кунда Server Service компанияси нафақат Ўзбекистон ҳудудидаги, балки хорижий мамлакатлар билан ҳам ҳамкорлик қилади. Биз Хитой, Туркия ва Европа мамлакатларидан ускуналарни олиб келиш бўйича шартнома имзолаймиз.\nServer Service энг ишончли ишлаб чиқарувчиларнинг иссиқлик насосларини таклиф этади. Компаниямиз узоқ йиллардан буён хориждан ускуналарни етказиб бериш билан шуғулланади, шунинг учун бугун сиз Хитой ёки бошқа хориж мамлакатининг иссиқлик насосини Тошкентга етказиб бериш хизмати билан бирга сотиб олишингиз мумкин. Server Service етказиб берилган маҳсулот учун узоқ муддатли кафолат тақдим этади. Бизнинг компаниямизга иссиқлик насосини буюртма қилиб, унинг сифатига умуман шубҳа қилмайсиз. Шунингдек, компания етказиб берган маҳсулотини кафолатли монтаж қилиб беради!\nServer Service сиз сотиб олаётган маҳсулот ҳақида қайғуради. Бизга мурожаат қилиб танловда адашмайсиз. Сиз мутахассисларимиз маслаҳатлари ҳамкорлигида исталган турдаги иссиқлик насосини буюртма қилишингиз мумкин. Иссиқлик насосларини бизнинг компаниядан сотиб олиш – бу тўғри қарор!\nБугун Server Service компанияси нафақат Ўзбекистонда, балки кўплаб бошқа давлатларда ҳам яхши танилган. Биз учун мижознинг мамнун бўлиши муҳим. Ходимларимизнинг асосий вазифаларидан бири – сифатли ва ишончли ускунани тезкор етказиб бериш.\nКўплаб компаниялар бизда мавжуд имкониятларга эришишга интилишади. Компаниямиз мижозларини қадрлайди ва таклиф қилинган маҳсулот сифати ҳақида қайғуради. Янги мақсадларга эришган ҳолда биз қуйидаги мезонларга риоя қиламиз: сифат, ишончлилик ва қулай нархлар.


Тошкентдаги 14 та эски маҳаллани сақлаб қолиш учун махсус ҳудуд ташкил этилади. Булар қайсилар? | Qalampir.uz\nТошкентдаги 14 та эски маҳаллани сақлаб қолиш учун махсус ҳудуд ташкил этилади. Булар қайсилар?\nЖамият\t26 Октябрь 2021 19:01 18019\nЯқин йиллар давомида Тошкентда қатор кўп қаватли биноларнинг ва янги йўлларнинг қурилиши натижасида пойтахт “бетонлашиб” қолди. Пойтахт қиёфасининг тубдан ўзгариши, янги ва замонавий биноларнинг қад кўтариши яхши, албатта. Аммо, қайсидир замонавий “city”нинг қурилиши фуқароларнинг ўз уйларини ташлаб кетиши, тарих аҳамиятга эга маҳаллаларини йўқ бўлишига олиб келмаслиги керак. Тошкентнинг ҳар бир маҳалласида олиб борилаётган қурилишлар миллий анъанларга ва қадриятларга зарар етказмаслиги жуда муҳим.\nШу мақсадда Тошкентдаги этнографик аҳамиятга эга ва тарихий объектлар жойлашган 14 та маҳаллани шаҳардан ажратмаган ҳолда сақлаб қолиш, реконструкция ва реставрация қилиш бўйича махсус лойиҳа ишлаб чиқилган. Мазкур лойиҳа Ўзбекистон Маданият вазирлиги ҳузуридаги Маданият ва санъатни ривожлантириш жамғармаси ташаббуси билан ишлаб чиқилди. Лойиҳа доирасида Тошкент шаҳри Олмазор ва Шайхонтоҳур туманларида жойлашган Хаст-Имом, Ҳофиз Кўҳакий, Абу Бакр Шоший, Қўштут, Чиғатой Дарвоза, Эски Шаҳар, Намуна, Гузарбоши, Ҳазрати Имом, Ачобод, Гуруч Ариқ, Қорасарой, Хончорбоғ ва Гулбозор маҳаллаларида анъанавий ҳаёт тарзини сақлаб қолган ҳолда Давлат тарихий-маъмурий этнографик ҳудудини ташкил этиш кўзда тутилган. Бугунги кунда ушбу лойиҳа Тошкент шаҳар ҳокимлиги ҳамда Швейцариянинг Цюрих Олий техника мактаби томонидан қўллаб-қувватланмоқда.\nҚайд этилишича, бугунги кунда UNESCO ва Ўзбекистон ўртасида бир қатор йўл хариталари қабул қилинган бўлиб, уларнинг орасидан маҳаллаларни сақлаб қолиш, келажак авлодга безарар етказиш каби йўналишлар ҳам бор.\n“Ҳаммамизга маълумки, бугунги кунда Ўзбекистондаги қатор тарихий объектлар мавжуд ҳудудлар UNESCO рўйхатига киритилган. Масалан, Бухоро, Хива, Шаҳрисабз ва Самарқанд. Мана шу рўйхатга қарайдиган бўлсангиз, у ерда фақат тарихий объектлар киритилмаган. Ўша тарихий ёдгорлик атрофидаги маълум бир ҳудуд ҳам рўйхатга киритилган. Сабаби, тарихий объектлар атрофидаги маҳаллалар, гузарлар ва кўчалар ҳам этнографик аҳамиятга эга.\nАйтишим мумкинки, рўйхатга киритилган маҳаллалар Бутунжаҳон меросига кирган тарихий объектларнинг ажралмас қисмидир. Агар бу маҳаллаларга зарар етса, бутунжаҳон меросига ҳам путур етади”, дейди Маданият ва санъатни ривожлантириш жамғармаси томонидан ташкил этилган “Маҳалла келажаги” номли давра суҳбатида UNESCO’нинг Ўзбекистондаги вакили Санжар Аллаёров.\nМаълумот ўрнида, Ўзбекистон ҳукумати кўмаги билан бу йил La Biennale di Venezia – Венециядаги XVII Халқаро архитектура биенналесида Ўзбекистоннинг “Маҳалла: шаҳар ва қишлоқ ҳаёти”, деб номланган биринчи Миллий павильони тақдим этилди. Ўзбекистон Республикаси Маданият ва санъатни ривожлантириш жамғармаси Ўзбекистонинг биринчи Миллий павильони Комиссари бўлди. Павильон раҳбарлари сифатида эса Цюрих Олий техника мактаби профессорлари Эммануэль Крист ва Кристоф Гантенбейн танланган.\n15 Январь 22:19 131849\n15 Январь 22:39 65642\n16 Январь 18:38 60886\n15 Январь 08:25 39753\n15 Январь 19:09 37857


ва меъёрларига риоя этилмаган бўлиши мумкин. Айниқса, тез бузилувчи гўшт ва гўшт маҳсулотлари, сут ва сут маҳсулотлари, кремли қандолот, салатлар, ...\nодамларга шу касалликка чалинган ҳайвонларни сўйиш, терисини шилиш, гўштини майдалаш, ошқозон-ичаклари ва калла-почасини тозалашда, шунингдек, ... ҳайвонларни парваришлаш жараёнларида, етарли термик ишлов берилмаган гўшт маҳсулотларини истеъмол қилиш натижасида юқади. Чорвачилик билан шуғулланувчилар, ...\nАмерика пенсиясига қарийб 98 кг пишлоқ харид қилиш мумкин. Товуқ гўшти Товуқ пишлоқдан ҳам қиммат — бир кило суяксиз тоза товуқ филеси ... давлат пенсиясига америкалик ҳар ой юқори сифатли 87,7 кг товуқ гўшти харид қилиши мумкин. Мол гўшти АҚШда мол гўшти товуқ филесидан ...\nолимлар таомномадаги қизил гўшт каби оқ гўштнинг ҳам ортиқчаси холестерин миқдори кўпайишига олиб келишини аниқлашди, деб ёзади «АИФ». Кўпчилик холестерин даражаси ошиб ... холестерин даражаси ошиб кетишидан хавотирланиб, тез-тез товуқ гўшти еб туради. Америкалик олимларнинг янги тадқиқоти бундан маъни йўқлигини ...\nсут ва гўшт истеъмолининг кескин камайиши кузатилади. «Danone» француз компанияси директорлар кенгаши раиси Эммануэль Фабер ана шундай прогноз билан ... сўзларига кўра, сут маҳсулотлари истеъмоли 20 фоизга, гўшт истеъмоли эса тенг ярмига қисқаради. Бу тамойилни у одамларнинг ҳайвон ...\nўзининг гематогенини ишлаб чиқаришни йўлга қўйди. Кўпинча уни гўшт фабрикаларида буқани сўйган заҳоти тайёрлашиб, фақат дорихоналарда ...\nэнг салбий таъсир кўрсатадиган ҳам, эрта ўлимга олиб келадиган ҳам гўшт деб ёзмоқда BFM. Ҳамкорликда тадқиқот ўтказган британиялик (Оксфорд ... нисбий таъсирини кўрсатади). Энг салбий таъсир ишланмаган қизил гўштга таааллуқли бўлиб чиқди — бир порцияга 75 бирлик, ишлов берилган ...\nФермерлар кенгаши раиси сифатида Актам Ҳайитов гўшт нархи ошиб кетаётганини тилга олиб, бунга асос сифатида аҳолининг кўп гўшт истеъмол қилаётганини айтганди. Бу фикр кўп муҳокамаларга сабаб ... бу масала жуда катта диққат билан, эътибор билан кузатилди. Албатта, гўшт истеъмоли жуда нозик масала, сабаби гўшт одам истеъмол рационидаги ...\nсони 6 миллион 130 мингтага кўпайди. Йиғилишда аҳолини арзон гўшт ва сут маҳсулотлари билан таъминлаш борасида қилинган ишлар етарли ...\nкосмик станцияда илк маротаба «пробирка»да гўшт етиштирилди. Уни станцияга етказилган қорамол ҳужайраларидан 3D-принтерда чоп этишган. «The Guardian» ёзишича, келгусида бунақа технология ... овқат билан таъминлаш мумкин бўларкан. Биопринтер ёрдамида гўшт етиштириш билан АҚШ, Россия ва Исроил шуғулланиши айтилмоқда. Фазода ...\nкўпчилик унутиб улгурмаган бўлса керак. Кенгаш раиси Актам Ҳайитов гўшт нархининг ошишига гўштни кўп истеъмол қилишимиз ва озуқа етишмаслигини ...\nсаломатлиги учун энг зарарли гўшт — яроқлилик муддати каттароғи, дейди рационал овқатланиш бўйича мутахассис, шифокор-физиотерапевт Марина Ваулина «ВМ»га берган интервьюсида. Унинг ... сўзларига кўра, истеъмолчилар, хусусан, импорт қилинувчи гўштларнинг «элита» навларидан ҳушёр бўлишлари лозим. — Яроқлилик муддати ...\nХоразмда гўшт арзонламоқда. Йўғ-е?! Ҳа-де!\nкило гўшт Хивада 50 000 сўмдан, Ҳазораспда 45 000 сўмдан, Хонқада 48 000 сўмдан сотилаётган бир пайтда Урганч шаҳрида нарх арзонлашаётгани кузатилмоқда. Айни ... деҳқон бозори» ва бошқа кичик савдо шохобчаларидаги 1 кило мол гўшти 35 000 сўмдан сотилаётир. Ушбу манзара кўпчилик ҳайратига сабаб бўлаётган ...\nейишининг олдини олиш учун жорий этилган. Лос-Анжелесда тузланган гўштларни сотиш мумкин эмас. Ҳартворт шаҳрида якшанба кунлари эркаклар ...\nдеҳқон хўжаликлари ва томорқа ер эгалари кенгаши раиси Актам Ҳайитов гўшт нархининг ошишига гўштни кўп истеъмол қилишимиз ва озуқа етишмаслигини ... тармоқларда жиддий муҳокамаларга мавзу бўлди. Аслида одамларда гўшт истеъмол қилишга эҳтиёж ортаётган экан, бундан хавотирланиш эмас, ...\nдеб ёзади «РБК». «RAMBLER»нинг ёзишича, асосан соядан олинувчи «гўштсиз гўшт», яъни ўсимлик оқсилининг ҳам ижобий, ҳам салбий томонлари ... томир тизими яхши ҳолатда бўлади. Бироқ, бунга қарама-қарши ўлароқ, гўшт емаслик инсульт хавфини оширади. Инсульт хавфи гўшт ейиш туфайли ...\nгўштни ҳаддан зиёд кўп истеъмол қилаётган эмиш! Куни кеча Сиз — мамлакат фермерлари пешвоси қилган иддао ижтимоий тармоқда ҳам, кўча-кўйда ҳам ... айблаган Сиздай ишбоши вилоятларда қозони ҳафталаб, ойлаб гўшт кўрмайдиган дасти калта оилалар борлигини биласизми? Оддий халқ ҳаётидан ...\nгўшт мавзусида баёнот берган Фермерлар кенгаши раиси Актам Ҳайитов бугун интернет юлдузига айланди. Сўз устаси Ҳожибой Тожибоев таъбири билан ... сўзлари жамиятнинг айрим тоифасига мос келиши мумкин. Бизда кунига гўштни мўл истеъмол қиладиган тоифа ҳам бор, аммо улар мутлақ кўпчиликни ...\nтайёрланди. Лойиҳадан Мўғилистон Республикасидан Ўзбекистонга гўшт ва гўшт маҳсулотлари ҳамда бошқа зарур турдаги хом-ашёларни олиб келишни ... ой муддатда ташкил этиши ҳамда маҳсулотларни ташиш ва ушбу давлатдан гўшт ва гўшт маҳсулотларини олиб келишда кўрсатиладиган хизматларни мақбул ...\nмувофиқ, 2019 йил 1 октябргача бўлган муддатда импорт қилинган гўшт (мол, қўй, товуқ), шунингдек тирик ҳайвонлар (қорамол ва парранда) ...


Халқаро ҳамкорлик 27 июл 2021 197\nЎзбекистон транспорт вазири Илҳом Маҳкамов Қозоғистон Бош вазири Асқар Мамин билан учрашди.\nТомонлар транзит ва транспорт соҳасидаги ҳамкорлик истиқболларини, хусусан, юк ташиш ҳажмини кўпайтириш, темир йўл ва автомобиль транспортини ривожлантириш, йирик қўшма инфратузилма лойиҳаларини амалга оширишни муҳокама қилдилар.\nИкки мамлакат стратегик ҳамкорлиги бугун барча соҳаларда, жумладан, транзит ва транспорт соҳасида жадал ривожланмоқда. Қозоғистон ва Ўзбекистон ўзаро савдо ҳажмини ошириш учун транспорт-логистика салоҳиятини ошириш чораларини кўрмоқда.\n2021 йил январь-май ойларида товар айланмаси 46 фоизга ошди ва 1,5 миллиард долларни ташкил этди. Қозоғистоннинг Ўзбекистонга экспорти 58,4 фоизга ўсди. Пандемияга қарамай, Қозоғистон ва Ўзбекистон ўртасида юк ташишнинг барча турлари кўпайган.\nФақатгина 2021 йилнинг биринчи чорагида контейнер ташувлари 2020 йилнинг шу даврига нисбатан 57 фоизга ўсиб, 233,9 минг ЙФЭга етди. Жорий йилнинг 6 ойида автомобиль транспортида юк ташиш ҳажми 18 фоизга ўсди ва 1,3 миллион тоннани ташкил этди.\nТомонлар шу йилнинг 29 июлидан ҳафтасига икки марта янги «Ақтобе - Нукус» рейсини очишга келишиб олдилар. Айни пайтда Қозоғистон ва Ўзбекистон ўртасида ҳафтасига 32 рейс мавжуд.\nУчрашув давомида томонлар йирик қўшма инфратузилма лойиҳаларини амалга ошириш - «Дарбаза - Мақтаарал» янги темир йўл линиясини қуриш, «Туркистон - Чимкент - Тошкент» тезюрар магистрал йўлини қуриш ва бошқа режаларни муҳокама қилдилар.


Артрозан® – medu.uz – Дорилар ҳақида маълумотлар ўзбек тилида\nHome Йўриқномалар Артрозан®\nПрепаратнинг савдо номи: Артрозан®\nТаърифи: тиниқ, яшил-сариқ рангли эритма.\nФармакотерапевтик гуруҳи: ностероид яллиғланишга қарши препарат.\nОвқат ҳазм қилиш тизими томонидан: 1% дан кўпроқ – диспепсия, шу жумладан кўнгил айниши, қусиш, қоринда оғриқ, қабзият, метеоризм; 0,1-1% – “жигар” трансаминазалари фаоллигини ўтувчан ошиши, гипербилирубинемия, кекириш, эзофагит, меъда ёки 12-бармоқ ичак яра касаллиги, меъда-ичакдан қон кетиши (яшириш ёки яққол), стоматит; 0,1% дан камроқ – МИЙ аъзолари перфорацияси, колит, гепатит, гастрит.\nҚон яратиш аъзолари томонидан: 1% дан кўпроқ – анемия, 0,1-1% – лейкопения, тромбоцитопения;\nТери қопламалари томонидан: 1% дан кўпроқ – қичишиш, тери тошмаси; 0,1-1% – эшакеми; 0,1% дан камроқ –фотосенсибилизация, буллёз тошмалар, кўп шаклли эритема, шу жумладан Стивенс-Джонсон синдроми, токсик эпидермал некролиз.\nМарказий нерв тизими томонидан: 1% дан кўпроқ – бош айланиши, бош оғриғи; 0,1-1% – қулоқларда шовқин, уйқучанлик; 0,1% дан камроқ – эмоционал лабиллик, онгни чалкашиши, дезориентация.\nЮрак-қон томир тизими томонидан: 1% дан кўпроқ – периферик шишлар; 0,1-1% – артериал босим даражасини ошиши, юрак уришини ҳис қилиш, юз гиперемияси.\nСийдик чиқариш тизими томонидан: 0,1-1% – гиперкреатининемия, зардобда мочевина концентрациясини ошиши; 0,1% дан камроқ – ўткир буйрак етишмовчилиги; мелоксикамни қабул қилиш билан боғлиқлиги аниқланмаган – интерстициал нефрит, альбуминурия, гематурия.\nмелоксикам ёки препаратнинг ёрдамчи компонентларига ўта юқори сезувчанлик;\nаорто-коронар шунтлашдан операциясидан кейинги эрта давр;\nбронхиал астма, қайталанувчи бурун ва бурун ёндош бўшлиқлари полипози ва ацетилсалицил кислотаси ёки бошқа НЯҚП ларни тўлиқ ёки тўлиқ бўлмаган бирга кечиши; меъда ва ўн икки бармоқ ичак яра касаллигини зўрайиши; меъда-ичакдан фаол қон кетиши;\nичакнинг яллиғланиш касалликлари (зўрайиш босқичидаги ярали колит, Крон касаллиги);\nцереброваскуляр қон кетишлар ёки бошқа қон кетишлар;\nсурункали буйрак етишмовчилиги (гемодиализда бўлмаган беморларда (креатинин клиренси минутига 30 мл дан кам)); буйракнинг авж олувчи касаллиги, шу жумладан тасдиқланган гиперкалиемия;\nҳомиладорлик; эмизиш даврида қўллаш мумкин эмас.\nКекса ёшдаги пациентларда ва анамнезида қуйидаги ҳолатлар бўлганда препаратни эҳтиёткорлик билан қўллаш керак: юрак ишемик касаллиги, димланган юрак етишмовчилиги, цереброваскуляр касалликлар, периферик артериялар касалликлари, дислипидемия/гиперлипидемия, қандли диабет, сурункали буйрак етишмовчилиги (креатинин клиренси минутига 30-60 мл); меъда-ичак йўлларини ярали шикастланиши, Helicobacter pylori ни мавжудлиги, чекиш, оғир соматик касалликлар.\nНЯҚП ларни узоқ вақт қўллаганда, алкоголни суиистеъмол қилганда, антикоагулянтлар (масалан, варфарин), антиагрегантлар (масалан, ацетилсалицил кислотаси, клопидогрел), перорал глюкокортикостероидлар (масалан, преднизолон), серотонинни қайта қамраб олинишининг селектив ингибиторлари (масалан, циталопрам, флуоксетин, сертралин, пароксетин) билан ёндош даволаганда препаратни эҳтиёткорлик билан қабул қилиш керак.\nМеъда-ичак йўлларидан нохуш кўринишлар ривожланиши хавфини камайтириш учун қисқа курс билан минимал самарали дозани қўллаш керак.\nбошқа НЯҚП лар (шу жумладан, ацетилсалицил кислотаси) билан бир вақтда қўлланилганида меъда-ичак йўлларини эрозив-ярали шикастланиши ва қон кетиши хавфи ошади;\nгипотензив препаратлар билан бир вақтда қўлланилганида гипотензив препаратларнинг самарадорлиги пасайиши мумкин;\nлитий препаратлари билан бир вақтда қўлланилганида литийни тўпланиши ва унинг токсик таъсири ошиши мумкин (қонда литийнинг концентрациясини назорат қилиш тавсия этилади);\nметотрексат билан бир вақтда қўлланилганида метотрексатнинг қон яратиш тизимига ножўя таъсири кучаяди (анемия ва лейкопения пайдо бўлиши хавфи, қоннинг умумий таҳлилини вақти-вақти билан ўтказиш кўрсатилган);\nдиуретиклар ва циклоспорин билан бир вақтда қўлланилганида буйрак етишмовчилиги ривожланиши хавфи ошади;\nбачадон ичи контрацептив воситалар билан бир вақтда қўлланилганида бу воситаларнинг самарадорлиги пасайиши мумкин;\nантикоагулянтлар (гепарин, варфарин), тромболитик препаратлар (стрептокиназа, фибринолизин) ва антиагрегантлар (тиклопидин, клопидогрел, ацетилсалицил кислотаси) билан бир вақтда қўлланилганда қон кетиши ривожланиши хавфи ошади (қон ивиши кўрсаткичларини вақти-вақти билан назорат қилиш керак);\nколестирамин билан бир вақтда қўлланилганида мелоксикамни МИЙ орқали чиқарилиши тезлашади;\nсеротонинни қайта қамраб олинишининг селектив ингибиторлари билан бир вақтда қўлланилганида меъда-ичакдан қон кетиши ривожланиши хавфи ошади.\nПрепарат тромбоцитларни хусусиятларини ўзгартириши мумкин, лекин юрак-қон томир касалликларида ацетилсацил кислотасининг профилактик таъсирини ўрнини босмайди.\nАнамнезида меъда ва 12-бармоқ ичак яра касаллиги бўлган пациентларда ва антикоагулянт даволанаётган пациентларда препаратни қўллаганда эҳтиёткорликка риоя қилиш керак. Бундай пациентларда меъда-ичак йўлларининг эрозив-ярали касалликларини пайдо бўлиши хавфи юқори.\nПрепаратни кекса ва айланиб юрувчи қон хажми ва калавалар фильтрацияси секинлашган (дегидратация, сурункали юрак етишмовчилиги, жигар циррози, нефротик синдром, клиник жиҳатдан яққол намоён бўлган буйрак касалликлари, диуретикларни қабул қилиш, катта жаррохлик операцияларидан кейин сувсизланиш) беморларда препаратни қўллаганда эҳтиёткорликка риоя қилиш ва суткалик диурез ва буйрак фаолиятини назорат қилиш керак.\nЖигарни шикастланишининг белгилари (терини қичишиши, тери қопламаларини сарғайиши, кўнгил айниши, қусиш, қоринда оғриқ, сийдик рангини тўқлашиши, трансаминазалар даражасини турғун ва аҳамиятли ошиши ва жигар фаолиятининг бошқа кўрсаткичларини ўзгариши) пайдо бўлганда препаратни қабул қилишни тўхтатиш ва даволовчи шифокорга мурожаат этиш керак.\nПрепаратни икки хафта қўллагандан кейин “жигар” ферментларининг фаоллигини назорат қилиш керак.\nБуйрак фаолиятини аҳамиятсиз ёки ўртача пасайиши (креатинин клиренси ≥30 мл/мин) бўлган пациентларда дозага тузатиш киритиш талаб этилмайди.\nСийдик ҳайдовчи воситалар ва мелоксикамни бир вақтда қабул қилаётган пациентлар етарли даражада суюқлик қабул қилишлари керак.\nДаволаш жараёнида аллергик реакциялари (қичишиш, тери тошмаси, эшакеми, фотосенсибилизация)пайдо бўлганда препаратни қабул қилишни тўхтатиш масаласини ҳал қилиш мақсадида шифокорга мурожаат этиш керак.\nБошқа НЯҚП лар каби мелоксикам инфекцион касалликларнинг симптомларини ниқоблаши мумкин.\nПростагландинларнинг синтезини блокловчи бошқа препаратлар каби мелоксикамни қўллаш фертилликка таъсир қилиши мумкин, шунинг учун ҳомиладорликни режалаштирган аёллар томонидан қабул қилишлари тавсия этилмайди.


10:27 / 16.09.2017\n2017 йил 5 сентябрда Вазирлар Маҳкамасининг “Тўрақўрғон туманида Исҳоқхон Ибрат номидаги хорижий тилларга ихтисослаштирилган мактаб-интернатни ташкил этиш тўғрисида”ги 698-сон қарори қабул қилинди. Бу ҳақда Norma.uz хабар бермоқда.\n• Исҳоқхон Ибрат мажмуаси таркибидаги Исҳоқхон Ибрат номидаги хорижий тилларга ихтисослаштирилган мактабни ҳамда Исҳоқхон Ибрат музейини Наманган давлат университети тизимига ўтказиш;\n• мактаб-интернат ҳузурида Наманган давлат университети томонидан 7 та хорижий тилни ўргатишга ихтисослашган марказ ташкил этиш тўғрисидаги таклифлар маъқулланди.\nЭслатиб ўтамиз, илгарироқ Вазирлар Маҳкамасининг 2017 йил 13 апрелдаги 208-сон қарори билан Наманган вилоятининг Тўрақўрғон туманида атоқли маърифатпарвар Исҳоқхон Ибрат номидаги боғ, унинг музейи ва хорижий тилларга ихтисослаштирилган мактабдан иборат «Исҳоқхон Ибрат мажмуаси»ни ташкил этиш ҳақидаги таклиф маъқулланган эди.\nБелгиланишича, 2017-2018 ўқув йилида мактаб-интернатнинг 7-10 синфларига, 2018-2019 ўқув йилидан бошлаб 7- ва 10- синфига 20 нафардан ўқувчилар Давлат тест маркази томонидан ўтказиладиган чет тили ва она тили фанларидан тест синовлари асосида қабул қилинади.\nМарказда эса машғулотлар 7 та тил бўйича ўқувчи-талабалар сони 10 нафардан ошмайдиган гуруҳларда ташкил этилади.\nШунингдек ҳужжатда назарда тутилишича, мактаб-интернат, марказ ўқитувчилари ва музей ходимларининг ойлик иш ҳақларига 25 фоиз миқдорида қўшимча устамалар белгиланади.\nНаманган Вазирлар Маҳкамаси мактаб-интернат Исҳоқхон Ибрат


UzDaily.uz: Жорж Маршалл номидаги Европа Маркази киберхавфсизликка оид икки кунлик семинар ўтказди \nЖорж Маршалл номидаги Европа Маркази киберхавфсизликка оид икки кунлик семинар ўтказди\n2017-й. 11-январь 17:04\nТошкент, Ўзбекистон (UzDaily.uz) -- 2017-йилнинг 9-10-январь кунлари Америка Қўшма Штатлари ва Германия Федератив Республикасининг Ўзбекистон Республикасидаги элчихоналарининг ҳамкорлигида киберхавфсизлик стратегияси ва соҳадаги илғор тажрибаларга бағишланган икки кунлик семинар ўтказилди. Тадбир хавфсизликни ўрганиш бўйича Жорж Маршалл номидаги Европа маркази томонидан ташкил этилиб, унда Озарбайжон, Германия, Португалия, Польша, Украина ва Америка Қўшма Штатларидан келган мутахассислар иштирок этди.\nСеминардан кўзланган мақсад киберсоҳадаги миллий хавфсизликни таъминлаш учун зарур бўлган стратегия, амалиёт, халқаро илғор тажрибалар ва умумжамиятга тааллуқли ёндашувларни тушунишни янада чуқурлаштиришдан иборат. Хавфсизлик масалалари бўйича экспертлар икки кунлик семинар давомида тегишли соҳага оид тақдимотлар ўтказиб, кун тартибидаги мавзуларни гуруҳ ва якка тартибда муҳокама қилишди. Тошкентга келган экспертлар бошқа мамлакатлар билан соҳага тегишли меъёрларни илгари суриш, халқаро хавфсизликни мустаҳкамлаш ва кибержиноятга қарши курашишда ҳамкорлик қилиш бўйича келишилган саъй-ҳаракатларнинг таркибий қисми ҳисобланади.\nШу билан биргаликда, ушбу саъй-ҳаракатлар интернетга оид умумий сиёсатни мустаҳкамлаш ва бошқаришга ҳамда интернет инфратузилмасини интернетнинг иқтисодий ва ижтимоий имкониятларига тўсқинлик қилувчи кибертаҳдидлардан ҳимоя қилишга ҳам қаратилгандир. Тадбирда Ўзбекистондаги киберхавфсизликни таъминлаш ва бу соҳани ривожлантиришга масъул ҳукумат ташкилотларининг йигирмадан ортиқ вакили иштирок этди. Ушбу семинар Жорж Маршалл номидаги Европа маркази томонидан Ўзбекистонда 2015-йилдан бери ўтказиб келинаётган тадбирларнинг учинчиси бўлди.


ЎзА - Чегараларда МИБдан қарздорликни ечиш мумкин бўлади\nБу ҳақда Мажбурий ижро бюроси ва Марказий банк вакиллари иштирокида бўлиб ўтган “Жисмоний шахсларнинг ҳисоб рақамларига қўйилаётган тақиқ масалалари” мавзусидаги брифингда Бюро раҳбари Ш. Ҳайдаров маълум қилди.\nҲозирда МИБ Марказий банк ва бошқа ташкилотлар билан ҳамкорликда жисмоний шахсларнинг пластик карточкаларига тақиқ қўйиш ва “блокдан” чиқариш масалаларини янада такомиллаштириш юзасидан чора-тадбирлар ишлаб чиқилаётгани маълум қилинди. Бунда автоматлаштирилган электрон платформа йўлга қўйилиб, қарздорлик бартараф қилингач, тақиқ электрон тарзда ечилади, фуқаролар турли инстанция, идора ва ташкилотларга мурожаат қилиб сарсон бўлмаслиги таъминланади.\nШунингдек, МИБ ходимлари томонидан йўл қўйилаётган камчиликларни бартараф этиш ва бошқа зиддиятли масалаларга аниқлик киритиш мақсадида Бюронинг 1107 қисқа рақамли ишонч телефони ишга туширилган


«Ҳаж — 2019» мавсумида 8 та чақалоқ туғилди - Hidoyat.uz\n«Ҳаж — 2019» мавсумида 8 та чақалоқ туғилди\nАсосий саҳифа Янгиликлар Дунё янгиликлари «Ҳаж — 2019» мавсумида 8 та чақалоқ туғилди\nЧоп этилди Avgust 16, 2019 «Ҳаж — 2019» мавсумида 8 та чақалоқ туғилдиda fikr bildirishni o'chirish\n2019 йилги Ҳаж зиёрати чоғида 8 нафар мусулмон чақалоқ дунёга келди, деб хабар бермоқда «Ислом ва оила». Уларнинг беш нафари Макка клиникаларида, икки нафари Арофат водийсида, қолган биттаси эса Мино водийсида туғилди.\nЛивиялик аёл Суад Муҳаммад Барбуш Арофат водийсидаги касалхонада туғилган ўғлига шу водий номини берди.\nГвинеялик зиёратчи Маймуна Али турмуш ўртоғи билан Арофат водийсидаги Жабал ар-Раҳма тоғига кўтарилганидан кейин бир неча соат ўтиб, она бўлди. Улар ўғлига Саудиянинг валиаҳд шаҳзодаси Муҳаммад Салмон шарафига исм қўйди.\nДуо – ибодатнинг мағзи эканлиги ҳикмати


ИФТИҲОР: САХОВАТПЕШАЛИК ЎЗБЕКНИНГ ҚОНИДА БОР - AUZ.UZ\nИФТИҲОР: САХОВАТПЕШАЛИК ЎЗБЕКНИНГ ҚОНИДА БОР\nКарантин кунлари Ўткир Ҳошимовнинг “Икки эшик ораси” номли романини қайта ўқидим. Яна ўша машъум II жаҳон уруши ва у қолдирган моддий-маънавий асоратлар кўз ўнгимда гавдаланди. Асар маҳорат билан ёзилгани учун ҳам гўёки ўтган асрнинг энг мудҳиш воқеаси рўй берган давр ҳаёти ҳаёлимда гавдаланди ва унинг бутун қийинчиликларини қалбан ҳис этдим. Ғалабанинг 75 йиллиги нишонланаётганига қарамай бу жаҳаннам тафти, унинг совуқ нафаси ҳанузга қадар одамларнинг юрагидан ўчмаганлигини англашнинг ўзи қанчалар оғир.\nАммо, уруш йиллари бошқа қардош халқлар каби ўзбек миллатининг фронт ва фронт ортида кўрсатган мислсиз жасорати ўқувчида чексиз ифтихор, ғурур уйғотади. Ўша йиллари халқимиз бир ёқадан бош чиқариб, битта майизни қирқ киши бўлиб еб, сўнгги луқмасини-да жангоҳлардан эвакуация қилинган болалар ва катталарга илиниб яшаганлиги, нақадар бағрикенглиги, саҳоватпеша ва инсонпарварлигини намойиш этганлигига қойил қолмаслик мумкинми?\nБу фикрлардан мурод шуки, Ўзбекистонликлар 2020 йилда ота-оналар ва боболар анъаналарига содиқ қолиб, яна бир бор ўзларининг нималарга қодирлигини кўрсатмоқдалар. Бу ҳолат айниқса бугунги синовли кунларда янада ёрқин намоён бўлмоқда.\nМулоҳаза учун бир далил. Америка Қўшма Штатларида ҳозирга қадар пандемия туфайли 100 мингга яқин киши вафот этди. Касалликка чалинганлар сони геометрик прогрессия бўйича кўпайиб бораётгани ҳеч кимга сир эмас. Аллоҳ ҳамиша Ўзбекистонимизни ўз паноҳида асрасин, кўз тегмасин-у, бизда беморларга нисбатан бутунлай тузалаётганлар сони тобора кўпаймоқда. Касалликдан кўз юмганлар 10 тага етди.\nҚалам аҳли ҳар нарсага шубҳа билан қарайди. Зеро, донишмандлардан бири “Шабҳадан ортиқ мустаҳкам қўрғон йўқ” деб бежиз таъкидламаган. Шундай қилиб, “Ўзбекистонда пандемия ҳавф-ҳатарлари қандай қилиб жиловланаётганлиги ҳақида Коронавирусга қарши кураш комиссиясининг 1003 рақамли телефонига мурожаат қилдик. Мутахассис саволимизга қуйидагича жавоб берди:\nБиринчидан, мамлакатимиз ҳудудига ушбу вирус кириб келиши билан ҳукуматимиз жиддий чора-тадбирларни амалга оширди, республика бўйлаб дарҳол карантин эълон қилинди.\nИккинчидан, ҳар бир ҳудудга малакали мутахассислар юборилиб, касалликнинг тарқалиши тезлиги назоратга олинди. Карантинда сақланаётганлар зарур дори-дармон ва тиббий ашёлар билан таъминланди.\nУчинчидан, тарғибот-ташвиқот ишлари кучайтирилди. Маҳаллалар, бозорлар, аҳоли гавжум масканлар, кўчалар мунтазам дезенфекция ишлари амалга оширилди.\nТўртинчидан, ҳар бир бемор ҳаёти учун шифокорлар “Жон олиб, жон бериб” фидойилик билан курашяптилар. Шуни айтиш кифояки, ўртача оғирликдаги беморларга давлат 32 миллион сўм, ўта оғир ҳасталарга 64 миллион сўмдан зиёд маблағ сарфламоқда. Ривожланган давлатлардаги аҳволдан ижтимоий тармоқлар орқали етарли даражада хабардор бўлиб турибмиз. У ерларда ўлим кўрсаткичининг кескин ортиб кетиши ҳам бевосита пандемияга қарши яхши ҳозирлик кўрмаганлиги исботидир.\nМутахассиснинг бу фикрларига қўшилиш мумкин. Негаки, давлатимизда олиб борилаётган кучли одил сиёсат, инсонпарварлик тамойили айнан шу тахликали даврда ҳам ўзининг ижобий самарасини кўрсатаётганлигидан бутун халқ хурсанд.\nБоз устига, фуқаролар ҳам қараб турмаяпти. Мамлакат миқёсида юртбошимиз ташаббуси билан бошланган “Саҳоват ва кўмак” умумхалқ ҳаракатини минглаб тадбиркорлар, турли касб эгалари бажонидил қўллаб-қувватладилар. Мана шу эзгулик Сирдарё ва Жиззах вилоятларида юз берган сув тошқини пайтида янада юқори даражага кўтарилди. Фожеа 1 май куни рўй бериб, 16 мингдан ортиқ аҳоли қисқа фурсатларда кўчирилган бўлса, орадан тўрт кун ўтиб, улар яна ўзларининг уйларига қайтарилдилар. Шу бир оғиз гап ортидаги оғир меҳнат, машаққат ва фидойиликни тасаввургада сиғдириш осон эмас.\nЭнди асосий мақсадга кўчсак. Айрим кимсалар “турли ижтимоий тармоқлар орқали ўзбек халқи шаънига тўғри келмайдиган ёлғон-яшиқ ва туҳматдан иборат иддаоларни гапириб, одамларни чалғитаётганлигини кўпчилик билади”. “Илгари меҳр-оқибат, ҳайр-саҳоват бор эди, одамлар бир-бирларига меҳрибонлик, ғамхўрлик кўрсатарди, энди бу фазилатлар анқонинг уруғига айланиб қолди” дея пашшадан фил ясайдиганлар ҳам йўқ эмас. Аммо, пандемия, Сардоба воқеалари бундай гаплар қанчалар уйдирма, ваҳима ва асоссиз эканлигини исботлади. Табиий офатдан азият чекканларга кўрсатилган моддий, тиббий, маънавий кўмакнинг кети узилмаётганлиги, бу саҳоватпешалик ташаббусида бутун аҳоли қатнашаётганлиги халқимизнинг қонида қадр-қиммат, меҳр-оқибат, қон-қариндошлик туйғулари мудом барқ ураётганлигининг амалдаги ифодасидир. Чиндан ҳам дўст бошга иш тушганда билинади. Қаҳрамонлар ҳар куни туғилавермайди. Давр, муҳит қаҳрамонларни яратади. Бугун биз яна бир бор халқимизни замонамиз қаҳрамонлари тимсолида кўриб турганлигимиздан чексиз фахрланамиз, беихтиёр шу Ватан ва миллат фарзанди эканлигидан қалбимиз миллий ифтихорга, ғурурга тўлади. Панада туриб тош отаётганларга эса, “ Ҳой инсон, сен ҳикматдан иллат эмас, кўзингни каттароқ очиб, иллатдан ҳам ҳикмат топишга ўрган, барибир дунёни яҳшилик,эзгулик, гўзаллик, саҳоват ва меҳр-оқибат безайди деймиз.


-Агар мен тез қайтмасам, мана бу телефонга қўнғироқ қилиб, Орифни сўрайсиз, у менинг укам бўлади,-деди,-аммо у ҳозир чет элда ва бир ҳафта, ўн кунда қайтади.\n-Вой бўй, шунчага кетаяпсизми?\n-Йўқ жоним, бу ҳар эҳтимолга…\nНилуфар яна ўз дардига ўзи қоврулиб, ёлғизлик қўйнида қолди.\nОлимжон Узун шаҳрига келиб, учқич билан Тошкентга жўнади. Учқичдан ҳали одамлар туша бошламасдан икки киши келиб Олимжонни олиб кетишди.\n-Мен давлат маслаҳатчиси Алимовнинг қўлида ишлайман,-дея бир ҳужжат кўрсатди.\n-Нима сизлар мени кузатувга олганмисизлар? Бу учқичда келишимни қандай билдингизлар?\n-Биз биламиз, мана бу дипломатда Нилуфар билан қилган ишларингиз ҳам борлигини биламиз,-дея яна ҳужжатини Олимжоннинг бурнини ёнига олиб келди у.\n-Нега бу ҳужжатга Каримов эмас, Ҳайдаров имзо чеккан?-деди Олимжон ўзини қўққисдан бу хонага олиб келганларидан норози бўлиб.-Мен Каримовнинг топшириғи билан махсус амалиётда қатнашмоқдаман ва сизларнинг мени ушлашга ҳақларинг йўқ!\n-Укахон ҳар бир нарсага Каримов-Каримов деявериш керак эмас. Камтар бўлинг. Ҳамма амалиётлар Каримовнинг топшириғи билан бўлади. Ўзича мустақил амалиёт ўтказадиган одам ҳали туғилган эмас,-деди улардан бири ва׃ -Сизга Каримовнинг имзоси керакми, мана дея ўзининг ҳужжатини кўрсатди. Унда “Каримовнинг қўрима баталони бошлиғининг ўринбосари Ғуломов” деб ёзилган эди ва ҳужжатни Каримовнинг ўзи имзолаганди. Ғуломов бунга ҳам кифоя қилмай қўл телефонидан Иноятовга қўнғироқ қилди ва телефонни Олимжонга узатди.\n-Айтганларини бажаринг!-деди Иноятов.\nОлимжон ўзини қўпол тутганидан ноқулайлик сезиб, кечирим сўраган бўлди ва битта кассета шу қадар катта аҳамиятга эга бўлиб қолдими ёки бу ишларнинг орқасида мен билмаган бошқа нарслар борми деб ўйланиб қолди. Ахир мендан кассетани олиб, жавоб бериб юборсалар бўларди-ку? Нега энди Алматовнинг ёнига мен ўзим ҳам боришим керак? Миршаблар бизнинг номимизни эшитишса оёқлари қалтираб қолар эди. Ҳамма нарсага биз ҳукмдор эдик. Нега энди бирданига бу ишларга Алматов аралашиб қолди. Балки олдиндан бу иш унга топширилганмикан? Ахир мана бу одам илгари бизда раис ўринбосари бўлган. Кейин Каримов уни ёнига ишга олди. У нега бирданига Алматовнинг хизматчисига айланиб қолди?\nХаёлга ботган Олимжонни бир зумда Алматовнинг ҳузурига олиб келишди ва ҳалиги одамлар бир пиёладан чойни ичиб, чиқиб кетишди. Олимжон ва Алматов вазирнинг хизмат машинасида Бўстонлиқ томондаги дала ҳовлига боришди. Алматов Олимжон олиб келган видеоёзувларни охирига қадар томоша қила олмади.\n-Аммо, жа зўрини топибсанлар, бундай пайтда аввал менга қараб қўймайсанми? Сан болаларга айтавериб чарчадим. Ҳа-я, сен менга оид эмас, нариги идоранинг боласисан-а?!\nУ Олимжонга шундай деб ёрдамчиси Нодирхонни чақирди. Нодирхон чиройли, қадди қомати келишган, унвони капитан бўлса ҳам вазирликда ҳеч ким унинг гапини икки қила олмайдиган мавқеда эди. Ҳамма уни Ҳасан аканинг ўғли деб биларди. Ҳасан ака ҳам уни ўғлим деб билар ва Алматовга ёрдамчи қилиб қўйган эди. Нодирхон гарчи Ҳасан акани яхши кўрсада, унинг гапини икки қилмасада, барибир у ўзининг отаси эканлигига ишонмасди. Чунки Ҳасан ака паканадан келган, Нодирхон эса қоматдор, Ҳасан ака кулча юзлик, Нодирхон бўлса узун юз… Бунинг устига Ҳасан ака бирор марта ҳам унга сен менинг ўғлим бўласан деб очиқ айтмаган.\nТошкентда илк “Мерседес” машинасини Нодирхон минган. Ҳасан ака совға қилган. Ҳеч кимда қурол бўлмаганда ҳам Нодирхон топпончаларни очиқ олиб юрган. Чунки Ҳасан ака ҳар йили туғилган кунида унга битта янги топпонча совға қиларди.\nҲасан ака асли наманганлик. У Тошкентда ҳуқуқ факултетини битиргач, у ёқ бу ёқларда ишлаб юрди. Кейин ҳукуматга ишга ўтди ва Наманганга бориб суд раиси бўлди. Ўша пайтларда СССР бўйича довруғи ёйилган Одилов уни ўзига юрист қилиб олди. Бир кун келиб, Одилов қамалиб кетганда Ҳасан ака Москвада эди ва собиқ шўролардаги мафиянинг қозикалонига айланганди.\nСССР қулаб кетгач, у Тошкентга қайтди. Мафиянинг ҳамма казо казолари унга тобе эдилар. У Каримов билан ҳам алоқада эди. Каримовнинг тахтда қолишида Ҳасан аканинг хизмати катта бўлди. У нафақат мухолифатчиларни “урдириб” бошини ёриб, бадарға эттирди, балки диндорларнинг уйига граната ташлатиб, бирини-бирига солди. Сал бош кўтарган одамни тинчитиб берди. Эвазига у Каримовни ҳам «ишлатди”. Биринчи катта иш Алматовни Каримовга юзма-юз қилди ва уни вазир этиб тайинлатди. Икинчи катта иши Тошкент вилоятига ўзининг оғайниси Сайфуллони ҳоким қилиб қўйдирди. Кейин жуда кўп одамларни ИИВ ва МХХга жойлаштирди. Хуллас, у Каримов билан «бор товоғим-кел товоғим” қоидасида ишларди. Аввалига у Каримовнинг энг яқин дўсти Мирсаидов билан ҳам яхши алоқада эди, аммо кейин Каримовнинг гапи билан уни ёмон куйларга солди.\nХалқ наздида бошқалар мафиянинг “ота»лари бўлиб кўринсаларда асл бошқарувчи Ҳасан ака эди. Унинг исми ҳам, фамилияси ҳам, лақаби ҳам Ҳасан ака. Ҳатто Каримов ҳам уни Ҳасан ака дер эди.\nУ мустақилликдан кейин Адлия вазирлигининг Жамоат ташкилотларини рўйхатга олиш бошқармасида иккинчи одам бўлиб ишларди. Аммо вазирларни сенсираб гапирар ва истаган пайтида Алматовга ёки бошқа вазирга истаган ишини буюра оларди. Ана шу одам ўғлим деб яхши кўрадиган йигит Алматовнинг ёрдамчиси эди.\nАслида Ҳасан ака Алматовни Нодирхон орқали назорат қилиб турар ва унинг ҳар бир ҳаракатини кузатар эди. Алматов Ҳасан аканинг қаҳрига учрамаслик учун Нодирхонни доим ёнида олиб юрар ва ҳеч нарсани яширмаётгандек тутарди ўзини. Шу боис ишқий алоқаларини ҳам Нодирхонга ишонганди.\nМан энди Олимжон олиб келган кассетани охиригача кўра олмаган Алматов Нодирхонга׃\nКаримовга қурилган махсус ҳарам учун вилоятлардан ёш қизлар олиб келинади. Бу иш билан вилоят ҳокимларининг хотин-қизлар масалалари бўйича ўринбосарлари шуғулланадилар. Улар турли кўрик-конкурсларда чиройли қизларни топиб, олийгоҳга киритиш баҳонасида ҳарамга юборадилар. Ҳарамда Каримовнинг жаҳлини чиқарган қизлар Алматов ихтиёрига ўтарди. Алматов бу ишни Нодирхонга юклаган ва ана шу қизлардан баъзиларини ўзи ҳам “кўриб” турарди.\nҲукуматнинг аксар дала ҳовлиларига ишга олинадиган қизлар ҳарамдан келган бўларди. Алматов уларни қайта тарбиядан ўтказиб ишга жойларди. Каримовнинг дилини топганлари учун эса ИИВ таркибида махсус хотин-қизлар баталони тузилиб, ана шу содиқ қизлар доимий иш билан таъминланарди. Уларнинг баъзилари милитсия мактабига, баъзилари ҳуқуқ факултетига ҳам жойлаб қўйиларди. Нодирхон шундайлардан айримларини ўзига ва Алматовга ажратиб оларди.\nНодирхондан “тайёр” ишорасини олгач Алматов Олимжонга\n-Кутиб тур, қолганини кейин гаплашамиз,-деб ичкари хонага кириб кетди.\nНодирхон Олимжонинг ёнига келиб׃\n-Уни четга юбормоқчимиз,-деди Олимжон ички бир рашк билан. Аммо Нодирхоннинг кимлигини билмагани учун дарҳол хатосини тузатди,-Ака, сотиш нима дегани у сизники,-деди.\n-Бўлмаса эртага шу ерга олиб келасан,-деди Нодирхон.\n-У жуда узоқда, Сурхондарёда, афғон чегарасида, уни ўша томонга юбормоқчи эдик…\n-Нима сан мени унинг қаердалигини билмайди деб ўйлаяпсанми? Сан телефонда кимга нима деб кейин Узунга қачон келганингни айтиб берайми? Ёки Самарқанддаги нўхатхўрликдан бир шингил эшитасанми? Қара бола, бу амалиётни мен бошқараяпман ва СНБ ҳам, сен ҳам менга тобесан ҳозир!\n-Нодирхон ака, фақат йўл узоқ, эртага етказиб кела олармиканман, яна бир кун вақт берасизми демоқчийдим. Бунинг устига у ҳали яхши қантарилмаган…\n-Сан ўзинг ҳам қантарилмаган кўринасан, давлат топшириғи нима эканлигини биласанми, эртага шу ерда бўлсин, тамом- вассалом! Ўзинг олиб келасан ва мана шу жойда ўтириб томоша қиласан, мен уни қандай қилиб қантаришимни, билдингми? Чет элга борармишу мен бехабар қолармишман?\n-Билдим, эртага шу ерда бўлади, ака!\n-Ака эмас, ўртоқ началник! Нима санларда бу нарсаларни ўргатишмайдими?\n-Ўргатишади ўртоқ началник!\n-Ҳа, ана шундай бўлсин!\n-Бор йўлга чиқ!\n-Вазир кутиб тур дегандилар!\n-Сен одам бўлмайсан, шекилли…\nШу пайт Нодирхоннинг телефони жиринглади. Телефон қилган Каримовнинг ёрдамчиси экан. У Каримов вазирни қидираётганини айтди.\n-Вазир Каттадан қолганини кўраяпти,-деди Нодирхон унга. Ёрдамчи ундай-бундай деган эди Нодирхон׃\n-Тушунтира олмасанг мени боғла, ўзим тушунтириб қўяман, вазир Каттанинг орқасини тозалаяпти. Кеча Каттанинг тўшагида ётган қиз ўзини осмоқчи бўлган экан, вазир шуни оброботка қиляпти. Нима, қолган гапларни ҳам сенга айтишим керакми?\nНодирхон шундай дея телефонни бекитди. Олимжон ўрнидан тура сола эгилганча орқаси билан юриб, чиқиб кетди.\nАлматов келиб Олимжони сўраган эди, Нодирхон׃\n-Юрагинг жа каттада сени,-деди Алматов.- Мен азм қилмаган ишларга ҳам сен азм қиласан. Нилуфар сенга ҳам ёқиб қолди, шекилли. Мени ҳам рўйхатга тиркаб қўй! Бўпти бу ҳазил. Энди битта иш бор. Иноятов билан гаплаш, мана бу кассетани ишга солиб, одамларини пиширсин, вақт оз қолмоқда!\n-Иноятов эшитди,-деди Нодирхон бармоғи билан атрофга ишора қилиб.- Эй, Иноятов, эшитганингни биламан, одамингни юбор, кассетани олиб кетсин, мени овора қилма!\n-Ҳасан акамдан кўп нарса ўргангансан, ҳатто Иноятов акани ҳам сенсираб гапирасан-а?-деди Алматов Нодирхонни койиган бўлиб.\n-Каттанинг топшириғи, у мендан бошқа ҳаммасини сенсираб гапирасан деганди, аммо сизни сизлаб турибман-ку,-деди Нодирхон эркаланиб.\nУ ҳақиқатдан ҳам жуда эрка эди ва Каримов ҳам унинг эркалигига бир нарса демас ва отасига қиладиган илтимосларини у орқали етказарди. Ҳасан аканинг бошқа мамлакатларда ҳам алоқаси яхши бўлгани учун Каримов ундан кўп нарса сўрар эди.\n-Кеча Иноятовнинг иккита боласини ушлаб олдим,-деди Нодирхон Алматовга,- Каттанинг ҳарамдаги ишларини видеога олишибди. Иноятовга хабар юбордим. Шу кассетага автограф қўйиб берса, ишни ёпаман, бўлмаса Каттанинг столига қўяман. Иноятовдан ана шу имзоланган кассета келиб қолиши керак. Ўша курерлардан бу кассетани бериб юборамиз.\n-Сен бизни Иноятов эшитаяпти дединг. Ҳали ўтган кун бу ерни текшириб, “қулоқ”ларни олиб ташлашганди-ку?\n-Кеча Иноятов Каттадан изн олиб яна “қулоқ”ларни жойлаб қўйибди. Лекин у Каттага нима деганини билмайман, Каттанинг махсус хизмати ҳам ҳамма ёқни эшитаяпти. Аммо Ғуломовга айтиб қўйдим. Мендан хабарсиз бир иш қилишса ўзим каллаларини сапчадек учираман,-деди Нодирхон.-Агар Иноятов ҳам қимирлайдиган бўлса, қўлимда бир икки нарса бор, унинг ўғли ва укаси билан боғлиқ, кейин ҳаммасини ўзимизнинг колонияга кўчириб оламан. Менимча у тушунадиган одам ва ҳамкорлик қиламиз.\nДарҳақиқат шу пайт Иноятовнинг одамлари “посилка” олиб келишганини айтишди.\n-Бир томоша қиламизми?-деди Алматов Нодирхонга.\n-Бу сизга ҳадя,-деди Нодирхон устига Иноятов имзо чеккан кассетани Алматовга узатар экан,-менда нусхаси бор ва кеча томоша қилгандим. Аммо эҳтиёт қилинг, керак бўлади.\n-Йўқолиб қолса, Ҳасан акадан топамиз,-деди Алматов жилмайиб.\n-Бошқа жойда ҳам бор, аммо бу имзолангани, бир кун бошингизни қутқариши мумкин.\n-Бир кун бошимни ейиши ҳам мумкин-да!\n-Унга йўл қўймаймиз,-деди Нодирхон эркалик билан…\nОлимжон ташқарига чиқиши билан ИИВнинг хизмат машинларидан бири уни аэропортга олиб келиб қўйди. У нима қилишини билмай қолди. Хаёл суриб турганди унга суйкалиб ўтган бир киши?\n-“31”, “дум”ларингни йўқотиб, бир соатда “6” га бор,-деди.\nОлимжоннинг махфий номи “31” эди ва “6” Иноятов билан фавқулодда ҳолатларда яккама-якка учрашиладиган жой. Демак, масала жуда жиддийлашмоқда ёки қандайдир ўйинларга тушиб қолмоқдаман деб ўйлади Олимжон.\nУ касса ёнида туриб, чипта олгандек бўлди-да кейин ташқарига чиқиб, худди ҳеч нарсани билмагандек тролейбусга миниладиган бекатга ўтди. У ердан бекатдаги номерларга бир-бир қараган бўлиб, аслида атрофни кузатди ва ИИВнинг еттинчи бошқармасига оид машиналардан уни кузатишаётганини сезди.\nБу машиналарни у дарров таниб олди. Чунки бир муддат ўзи шу машиналарни кузатган эди. Одатда бу бошқармага ишга олинганлар унчалик пишиқ бўлмайди ва махсус тайёргарликдан ўтишмагани учун дарҳол ўзларини сездириб қўядилар. Баъзилари эса муҳим одамни кузатаётганда атайлабдан қўлга ҳам тушадилар. Чунки бу уларнинг очиқ тизимга ўтиб ишлашлари учун имкон беради. Қўлга тушгандан кейин уларни бу бошқармада ишлатишмайди. Айни пайтда ишдан ҳам қувишмайди. Сирлар очилиб кетишидан қўрқишади. Шу боис очиқда бирорта иш беришади.\nОлимжонни кузатаётганлар ҳам ўзларини жуда сездириб қўяётган эдилар. Лекин Олимжоннинг улар билан иши йўқ, йўлини кутди. Аммо депутат келмасдан Олий Мажлисдан бир машина келди. У шофернинг ёнига бориб ўзини таништирди ва\n-Ратсиянгиздан идорангизга машина бузилганини айтинг. Ҳозир фавқулодда муҳим давлат иши чиқиб қолди. Қолаверса, мен ўзим сизни хурсанд қиламан ва бундан кейин бирор юмушингиз чиқса, ҳал қилиб бераман,- деди.\nШофер дарҳол унинг айтганини бажарди ва у Олий Мажлиснинг машинасида орқа йўлдан чиқиб кетди. Манзил Ачавот маҳалласининг ёнида, Чинни заводининг орқасидаги бир ҳовли эди. У Сағбон кўчасида тушиб қолди-да йўлаклар орқали Хастимомга ўтди. Орқада ҳеч ким йўқлигига ишонч ҳосил қилгач, манзилга борди. Иноятов ҳали келмаган экан. Кўп ўтмай у ўзи бошқарган енгли машинада келди. Кийиниб олишидан уни бир қарашда таниш мумкин эмас эди. У Олимжонни ҳовлига бошлади ва׃\n-Ука, бу ҳаёт-мамот масаласидан ҳам кучли масала,-деди.- Бу идорамизнинг номи, шарафи масаласи. Бу мамлакатимизнинг келажаги масаласи. Оилаларимиз ва болаларимизнинг келажаги бу! Бу иш бизга юкланган. Аммо ана у Алматовни ўзинг биласан, мафиядан чиққан ва мафияга ишлайди. Ёнидаги тирранча эса отасининг соясини олтинга пуллайди. У қаердандир билиб қолибди. Мана энди улар ҳам ошга қатиқ бўлишди. Бунинг устига бизнинг обрў-эътиборимизга зиён етказишмоқчи. Бу идорани биласан, халқимиз фақат бизга ишонади, олдиндан ҳам шундай бўлган ва ҳозир ҳам шундай. Керак бўлса, очиғини айтиш керак, халқ фақат биздан қўрқади, ана уларни эса порахўрлар дейди. Илгари бизда бўлиб, теппага чиқиб олган бир иккитаси ҳам уларга ишлашмоқда. Ҳаммаёқни сотқинлар босиб кетди.\nОлимжон илгари ишлаб кетганлар деганда Ғуломов назарда тутилаяпти деб ўйлади. Аммо олдин бу одам ҳақида кўп яхши гаплар эшитганди. Кейин ёмон гаплар тарқалди.\n-Энди бундай,-дея сўзида давом этди Иноятов,-мана бу паспортлар, фақат расмларни қўйиб оласан ва бугуннинг ўзи Нилуфарни олиб, Афғонга ўтасизлар. Ўзимизникилар билан учрашиб, ишни тезлат. Катта “Иш суст кетмоқда” деб айтди ва балки шунинг учун ҳам орага Нодирхон деган тирранчалар киришига розилик берган. Энди биринчи этапни сенсиз ҳам амалга оширамиз. Иш пишиб қолди. Сенга ҳам Ватан олдидаги хизматларинг учун раҳмат. Аммо сен иккинчисини тайёрла. Иккинчи амалиёт тўлалигича сенинг бўйнингда. Планни Афғонда оласан. Агар кам-кўстсиз уддалай олсанг, ўринбосарлик сеники! Кутаман сени ука! Сен келгунга қадар Алматовни ҳам, унинг Нодирхонларини ҳам қуритиб қўяман!\nИноятов шундай деб Олимжонни бағрига босди. Семиз одам эмасми бу ерга келгунга қадар терлаб кетган экан. Тер ҳидига тоқат қила олмайдиган Олимжонга негадир бу таъсир қилмади. У мени биринчи амалиётдан четлатишди деб ўйлаётганди. Иккинчи амалиёт нима? Борми ўзи, бўладими? Балки шу билан мени сургун қилишмоқдами? Балки энди Ватанга қайтиш ҳам насиб этмас? Балки… у ўз фикридан сесканиб кетди. Чунки балки ўлдириб юборишар деган фикр ўтганди хаёлидан. Лекин бунга боришмас, Худо урдими деб ўйлади.\nУнинг хаёлга ботганини кўрган Иноятов׃\n-Аеропортда ана уларни ҳужжат кўрсатишга мажбурлаб зўр иш қилдинг, ма, биттасини архивинга ташлаб қўй, ҳали уларга кўрсатамиз буни,-деди.\nОлимжон суратни олар экан кўнгли равшан тортди.\n-Лекин уларга берилган кассетага қўл қўймасангиз яхшироқ эдими?-деди у Иноятовнинг самимий ёки самимий эмаслигини билиш учун.\n-Парво қилма, у идорадаги муҳр-имзо. Ажабмас бизнинг идорага улар одам суқишган бўлишса? Керак бўлганда текшириб, топиб оламиз. Энди менинг самимиятимга ишондингми?\nИноятов фикрини уқиб олганидан Олимжон қизариб кетди ва бугуноқ Бойсунга етиб бориши, эртагаёқ Афғонистонда бўлишини айтди.\n-Кўп ҳам шошма, Фарёбда бир икки ҳафта дам олиб, соқолингни яхшилаб ўстириб ол ва ана у қизни ҳам, аммо ўзи ҳам жа топибсанлар-а, яхшилаб намозга ўргат. Қара, у ерларда ҳар қанақа масҳаблар, одатлар бор, ҳаммасини унга ўргатиб қўй. Шундай қилки, айтилган кун, айтилган соатда хизматга шай турсин! Қолганларни ҳам текшириб чиқ!\nИноятов тез-тез соатига қараб қўяётган эди. Олимжон у шошаётган бўлса керак деб ўйлади ва хайрлашиб ташқарига чиқди. У дарвозадан чиқиб кетар экан, бир машина келиб тўхтади ва бошига шапка қўндирган бир киши “лип” этиб ичкарига кириб кетди. Олимжон ҳайратда қолди. У Ғуломовни кўргандек бўлди. Наҳотки у? Чарчаганман, балки адашдим, деб ўйлади. Аммо ички бир ҳис “адашмадинг” деяётгандек эди…\nКассетани олиб, кўпайтирган МХХчилар Қорабой ака билан Рустам ва Отабекни идоранинг марказий биносига олиб келишди.\nДастлаб кассетани Рустамга кўрсатишди. Рустамнинг юраги қонга тўлди.\n-Биласизми бу йигит ким?-деди уни тергов қилган Йўлбарсбек.\n-Бу жуда ҳам муҳим одам ва биз унга қарши ҳеч нарса қила олмаймиз. Тўғриси қўлимиздан ҳеч нарса келмайди…\nРустамни Туркманистонда қўлга тушган Бахтиёр исмли йигит билан бир камерага қўйишган эди. Бахтиёр анча вақтдан бери Каримовни йўқотиш учун ҳаракат бораётгани ва ҳукумат ичида ҳам буни истаганлар кўплигини айтди унга. Бахтиёр ҳар куни уч-тўрт соатга қаергадир бориб келар ва турли маълумотлар билан қайтар эди. Бахтиёр Олимжон деган йигит Каттанинг ўгай ўғли деб айтди ва Рустамни ишонтирди.\n-Агар истасангиз бизга қўшилинг, “Каримов ҳукуматини ағдараяпмиз”,-деди у Рустамга.\nРустам учун ҳаётнинг қизиғи қолмаган эди. Лекин Каримов ҳукуматини ағдарамиз деган гап унга жон ато қилгандек бўлди. У бирданига бутун азобларининг малҳамини топгандек ҳис қилди ўзини. Гўё қидириб юргани – айбдорни топди ва қасос ҳиссида ёна бошлади. У шу дамда арслонга айланган ва ҳар нарсага қодир эди. У азоб чекаётган фақат ўзи эмаслиги, бутун халқ азобда эканлигини ҳис қилиб, қасос олишга бел боғлади ва Бахтиёрдан ўзини ҳам ўша гуруҳга қўшиб олишларини сўради. Бахтиёр кимлар биландир гаплашиб кўришини айтди ва кейин Рустамга бу ҳақда билдирганда у камерада “Аллоҳу Акбар!” дея бақириб юборди.\nБу садони эшитиб турган Иноятов хорижда яшайдиган Олмослига׃\n-Бу ёғи энди сизга боғлиқ, ош сузилганда уни ейдиганлар аниқ бўлиши керак- деди.\nОлмосли жилмайганча қўлини кўксига қўйиб чиқиб кетди.


Қирғизистонда ушу саньда терма жамоамиз 12 та медални қўлга киритди\n7 июль, 2021, 20:47\nИссиқкўлда "Қирғизистон марвариди" дея номланган фестиваль давом этмоқда.\nАйни кунларда Қирғизистоннинг Иссиқкўл шаҳрида анъанавий "Қирғизистон марвариди" дея номланган халқаро фестиваль бўлиб ўтмоқда. Мазкур фестивалда 10 та яккакураш турлари бўйича мусобақалар ўтказилади.\nТурнирда ўзбекистонлик спортчилар ҳам иштирок этмоқда. Жумладан ушу саньда бўйича ёшлар ва катталар ўртасида мураббийлар Туйғун Саидов ва Жамолиддин Салимжонов бошчилигида 20 нафардан иборат Ўзбекистон терма жамоаси ҳам иштирок этди.\nҚувонарлиси терма жамоамиз аъзолари 5 та олтин, 3 та кумуш ва 4 та бронза медалини қўлга киритди. Айниқса 85 кг вазн тоифасида Нурилло Саидов ушбу фестиваль чемпионлик камарини соҳибига айланди. Яна шуни алоҳида таъкидлаб ўтиш лозимки, Нурилло Саидов кетма-кет учинчи бор ушбу мусобақа чемпионига айланди.\nШу ўринда мазкур муваффақитя билан терма жамоамиз аъзолари ва мураббийларини табриклаймиз! Қолган спорт турларидаги натижаларни ҳам эътиборингизга ҳавола этиб борамиз. Воқеалар ривожини бизда кузатиб боринг!


Мустақил юртимизда 14 январь – Ватан ҳимоячилари куни шодиёнасидир. Бу байрамни тинчлик хотиржамлик ва осойишталик посбонлари байрами сифатида нишонлаш юртимизда анъанага айланган. Байрамни кенг нишонланиши замирида теран маъно мужассам. Зеро, она юртда тинчлик ва осойишталик барқарор, сарҳадларимиз мустаҳкам экан, халқимиз кўнглига шоду ҳуррамлик сиғади, тоат-ибодатлар омонликда адо этилади, байрамлар ярашади, ҳаётимизнинг ободлиги давом этади.\nБуюк аждодларимиз юрт ҳимояси йўлида шаъни, ору номусини, имонини ўртага қўйиб, Ватанини ҳимоя қилганликларини тарих варақларида зарҳал ҳарфлар билан ёзиб қўйилгандир. Ватан озодлиги йўлида қўлида тиғ ва туғ ила жон берган хазрат Шайх Нажмиддин Кубро, Ватан ҳажри ва доғида ёниб ўтган ҳазрат Заҳириддин Муҳаммад Бобур Мирзоларнинг ибратли ҳаётлари беихтиёр кўз олдимизга келиши бежиз эмас. Шу боис бўлса керак, улуғ мутафаккирларимиздан бирлари “Ватанпарвар – ўз Ватани камолоти йўлида, ўз халқига муҳаббати туфайли моли, куч ғайрати, жонини ҳам аямайдиган, халқи ва Ватанииинг озодлиги, фаровонлиги учун бор-будини фидо қилувчи инсондир”, – деган экан.\nАйни шундай халқимизнинг ҳозирги кундаги ватанпарварлари – Ватан ҳимоячиларини айтиш мумкин. Уларнинг хизмати, шижоати ва жанговор руҳи беқиёсдир. Юрагида Ватан ва халқ муҳаббати маҳкам жой олган шижоатли ўғлонлар юрт сарҳадларини сергаклик билан қўриқламоқдалар. Тинчлик-осойишталигимизни бор куч-қувватлари билан асраб авайламоқдалар. Биз ҳам уларнинг хайрли фаолиятларида куч-қувват, оилавий бахт-саодат сўраб қоламиз.


Алишер Навоий. ЛИСОН УТ-ТАЙР (Наср) - 20\nHome icon Бош саҳифа»Ўзбек адабиёти»Мумтоз адабиёт»Навоийхонлик»Алишер Навоий. ЛИСОН УТ-ТАЙР (Наср) - 20\n22 дан 22 сахифа\nГалактикамизнинг ер шари деган жаҳонида одамлар олами, ҳайвонлар олами, ҳашаротлар олами ва бошқа оламлар бор. Шу оламлар орасида болаларга кўпроқ яқини қушлар олами десак хато қилмаймиз. Шунинг учун бўлса керакки, 9—10 ёшлардаги Алишер Фаридиддин Атторнинг "Мантиқ ут-тайр" ("Қуш нутқи") номли достонини жуда ёқтириб қолди ва муттасил шу достон мутолааси такрорига ружуъ қилди ва бутун бошли достонни ёд олди.\nҲамма асарлан достонлар, девонлар ҳам Алишер Навоий учун бир бўлди-ю, "Мантиқ ут-тайр" ҳам бир бўлди. У "Хамса" достонларига жавоб ёзди. Камол Хўжандий, Ҳофтз Шерозий, Саъдий Шерозий, Амир Хусрав Деҳлавий, Абдураҳмон Жомийларғазалларига татаббуълар битди. "Мантиқ ут-тайр" эса, унга умрбод йўлдош бўлди. Унинг бош ғояси — ваҳдати вужуд (вужуд ягоналиги) ва тажаллий (асл моянинг оламдаги зуҳуроти) Алишер Навоий маънавий ҳаётининг мағзини ташкил этди. Буни атрофлича тадқиқ этишни "Лисон ут-тайр" фалсафасини тушунтиришдан бошиаган маъқул кўринади.\n"Лисон ут-тайр" достонидаги бош қолипловчи ҳикоя: жаҳон қушларининг йиғилишиб мартаба ва фазилатларига кўра жой талашишлари воқеасидан тортиб, қушларнинг Ҳудҳуд йўлбошчилигида Симурғни излаб етти водийдан (Талаб, Ишқ, Маърифат, Истиғно, Тавҳид, Ҳайрат, Фақру Фано) ўтишлари ва Симурғни тополмай, Симурғни излашга чиққан си мурғ (ўттиз қуш)нинг ўзи эканлигини билишларида ҳам; достондаги Шайх Санъон қиссаси ва ўнлаб ҳикояларидан чиқадиган хулоса ҳам битта: олам - борлиқ Аллоҳнинг зуҳуридан иборат-дир. Қушлар (одамлар) Симурғни излаб (яъни Аллоҳга етишиш учун) йўлга чиқадилар. Аллоҳ излашга умр сарфлайдиган дарвешлар етти риёзат босқичидан (Талаб, Ишқ, Маърифат, Истиғно, Тавҳид, Ҳайрат, Фақру Фано) ўтадилар ва руҳга айлангач, Аллоҳ билан қовушадилар. Гўё Аллоҳ — қуёшдир, оламдаги барча нарса ва одамлар - унинг нур зарраларидирлар. Туғилиш — зарранинг қуёш-дан узилиб, нурга айланиб кетиши; ўлим эса —зарранинг аслига қайтиб қуёш бағрига етишидир.\nРиёзат босқичларининг маъноси нима?\nСўфий (Аллоҳ жамоли шайдоси, яъни Аллоҳ фидойиси) талаб йўлига киради. Аллоҳни топишни истайди. У талабда шунчалик изчил ва фидойики, муттасил Аллоҳ ёди билан банд бўлади. Сўнг "Аллоҳ нима?" деган масалани ҳал этишга уринади ва Аллоҳ ҳақида билим ҳосил қилади. Аллоҳнинг ҳусн ва маъно жиҳатдан мислсиз вужуд эканлигини билгач, у ўзининг олий тилагига етиб, қаноат ҳосил қилади. Сўфийга ҳусн ва маъно жиҳатдан Аллоҳ ўзи кифоя қилади. Аллоҳнинг ҳамма соҳада тенгсиз ва яккаву ягона эканлиги унга кашф бўлади. Борлиқ, барча гўзалликлар ва энг юксак ақл-тамиз фақат Аллоҳда ва ундангина ёғилиши, унинг аслларнинг аш, ўзакларнинг ўзаги, мояларнинг мояси эканлиги; фақат у ҳамиша борлиги, якка-ягона эканлиги сўфийни ҳайратга солади. Бу ҳайрат шунчалик кучлики, энди унинг ақлида, кўнглида ва кўзида фақат Аллоҳ жилваланади ва ўша жилвадан ҳайратланиш ни¬ҳоясига етмайди. Шу ҳайрат манбаи учун у ҳамма нарсадан: бойлик, давлат, кишилар, ўзлигидан воз кечади: Аллоҳ фидойиси ўз изланишларининг чўққиси^ етиб жисман Аллоҳ учун фақирликни тан олиб, фано бўлади. Яъни сўфийлик истилоҳи билан айтсак, Алишер ўзига иккинчи тахаллус қилиб олган сўз - тасаввуфда энг олий камолот босқичига етган кишидир.\nДостондаги ана шу бош фалсафий масала Шайх Санъоннинг севги қиссасида қисқароқ бўлса-да, яққол ифодаланган. Мажнун ал-ҳақ, яъни Аллоҳ девонаси номи билан машҳур бўлган ҳикояда эса, Аллоҳнинг одам учун ўзи билмаса ҳам меҳрибонлиги, унинг ғамини ейиши акс эттирилади.\nТасаввуф таълимотича, олам: юлдузлар, ой, қуёш, одамлар, ҳайвонлар, қушлар, капалаклар ва бошқажами нарсалар Аллоҳнинг зуҳуротидан иборат. Гўё Аллоҳ ўз қудратини намойиш этиш учун ўз ҳуснини оламдаги нарсаларда ифодалаган. Мислсиз ақлини мутафаккирларда, мислсиз ҳуснини гўзал қиз ва йигитларда намойиш этган. Шунинг учун Лайлини севган Мажнун Лайлида Аллоҳ юзини кўрган... Шайх Санъон тарсо санамга кўнгил бериб, Каъбадан вқз кечиб, Қуръонни ўтда ёқиб, оташпарастлар ибодатхонасида ўт ёқиб юргатиида, яъни исломга қарши хатти-ҳаракатларини учига чиқарганида у Аллоҳ ҳусни фидойиси эди: тарсо санамга Аллоҳ ҳуснига маҳлиё бўлгандек боқар ва ҳамма нарсадан унинг учун воз кечган эди.\nТасаввуфдаги аҳа шу ўзак масала — оламнинг Аллоҳ жилвасидан иборатлиги, одамнинг Аллоҳ қуёшининг зарраси эканлиги ҳақидаги таълимот Фаридиддин Аттор ижоди, Алишер Навоий ижоди ва Машраб ижодида ўзак томир сифатида яшайди. Фаридиддин Аттор, Абдураҳмон Жомий, Алишер Навоий ва Машраб Мансур Ҳалложнинг "анал ҳақ" (мен Аллоҳман, мен Аллоҳнинг бир заррасиман) деган таълимотидан ўсган мутафаккир мутасаввуфлардир.\nТасаввуф аҳли ишқнинг уч хилини бир-биридан фарқ этадилар. Биринчиси: ҳақиқий ишқ ёки ишқи илоҳий: инсоннинг Аллоҳга муҳаббатидир. Иккинчиси: мажозий ишқ ёки одамнинг одамга муҳаббатидир. Учинчиси: пок ишқ ёки юксак маънавий камолот эгаларининг пок кўз билан (ғаразсиз) пок гўзал вужудга боқиб пок лаззат олишларидир.\nШоирлар адабиётнинг рамзлар ифодаси учун қулайлигидан фойдаланиб, ўз асарларида уч хил ишқ ҳақида ҳам сўз юрита берадилар. Ўқувчи ана шуларни ўзи фарқ эта билмоғи лозим. Навоий лирик қаҳрамони Аллоҳ ишқида ёняптими, мажозий муҳаббатга гирифторми ёки пок муҳаббатда ўртанмоқдами...\nГап шундаки, тасаввуф аҳли мажозий ишқни инкор этмайдилар. Улар мажозий ишқни ҳақиқий ишқ йўлидаги кўприк деб биладилар ва фаолиятларида пок ишқ талабларига риоя қиладилар (гўзал вужуддан ҳеч нарса тамаъ қилмайдилар ва буни кўнгилларига ҳам келтир-майдилар).\nСўфий севгилисига кўнгил қўйганида маҳбуба юзида Аллоҳ жамолини кўради, унинг ишқида ёнаркан, мен Аллоҳ ишқида ёняпман деб ўйлайди, бу йўлда у жисман ва руҳан пок бўлишга ҳаракат қилади: маҳбубасига пок назар билан боқиб, пок лаззат олишни ўйлайди (қучиш, ўпиш ва бошқа шу каби истакжарни ўзига яқинлаштирмайди), холос.\nБу жиҳатдан Алишер Навоийнинг муҳаббати қиссаси энг яхши намунадир. Сўфийдан талаб қилинадиган биринчи нарса тан ва фикр (кўнгил)нинг поклигидир. Тан поклиги - зоҳирий бўлгани учун, унинг, энг яхши усули тозалик ва бўйдоқликдир. Кўнгул поклиги -бирор вужудга ва нарсага нисбатан ғараз сақламаслик. Сўфий назарида гўзалдан жисмоний баҳрамандлик ва бойликка ҳирс - дунё ифлослигига булғаниш демакдир. Алишер Навоий бир умр ўзини тасаввуф талаблари — риёзат босқичлари синовига ташлади. Барча босқичларини умр бўйи ўз бошидан кечирди: ёлғизлик даҳшати ва-бўйдоқлик азобларини бир умр тортиб ўзини фонийликка тайёрлади ва умрининг сўнгги йилларида яратган асарларидан бири - "Лисон ут-тайр"ни, гарчанд бу асар ўзбек тилида ёзилган бўлса-да, Фоний тахаллуси остида эълон қилди. У эллик саккиз ёшида тасаввуфнинг сўнгги босқичига етаёзганини ўз достонида тахаллуси билан муҳрлади.\n"Лисон ут-тайр" — ўрта аср ҳақиқат изловчиси учун ёзилган илмий ва амалий дастурдир. Достон ёш талаба учун таъсирчан ва бадиий жиҳатдан гўзал, ўқимишли асардир. Тасаввуфдан хабари бўлмаган кишилар бундаги қисса ва шеърий ҳикоялами дунёвий адабиётнинг яхши намунаси сифатида маза қилиб ўқийверадилар ва маънавий лаззат топадилар.\nБиз "Лисон ут-тайр"нинг фалсафий мағзини англашга уринар эканмиз, бу асар ўз ижодкори фалсафий дунёқарашининг бадиий лавҳаландан иборат эканлигини, достон замондош ёшларимизнинг маънавий ва ҳиссий камолотларига жиддий ижобий таъсир қилади, фаҳм-фаросат ва чин муҳаббат қоиланмаси бўлади, деган яхши ниятимизни билдирамиз.\nСиз "Лисон ут-тайр" достонидан Алишер Навоийни қандай диний ва дунёвий масалалар банд этгани билан танишасиз: инсон оламга келган экан, ҳамиша талао йўИига кириши, изланиши, ўз маҳбубаси ёки севган касбжга чин муҳаббат билан ёндашуви лозимлиги, у ҳақда тўғри билим ҳосил қилиши - маърифатли бўлиши кераклиги, камолотга етиш зарурати каби муҳим масалалар сизни чуқур ўйлантиради.\nШу маънода биз "Лисон ут-тайр"ни бугунги кунимиз учун, замондошларимиз учун зарур китоб деган мулоҳазадамиз.\nАлишер Навоийнинг фалсафий, ахлоқий, маънавий дунёсидан хабардорликнинг ўзиёқ бугунги ўқувчи учун беқиёс аҳамиятга эга.\nТаҳрир ҳайъати: Азиз Қаюмов Абдуқодир Ҳайитметов Нажмиддин Комилов Абдурашид Абдуғафииров Ваҳоб Раҳмонов\nНашрга тайёрловчи: Ваҳоб Раҳмонов\nШарафиддин Эшонхўжаев томонидан тайёрианган.


Шавкат Мирзиёевнинг Россияга ташрифи июнь ойида бўлиб ўтади - Халқ сўзи\n19:15 14 Февраль 2020 Сиёсат\nТошкент шаҳрида Ташқи ишлар вазирлиги матбуот анжумани бўлиб ўтди. Унда қатнашган Ташқи ишлар вазири биринчи ўринбосари Илҳом Неъматовнинг маълумот беришича, Шавкат Мирзиёевнинг Россия Федерациясига ташрифи 2020 йил июнь ойининг иккинчи ярмида бўлиб ўтади.\n“Ташрифга яхшироқ тайёрланиш мақсадида уни июнь ойининг иккинчи ярмида ўтказишга келишиб олдик”, — деди Илҳом Неъматов.\nТашриф давомида 88та тадбир бўлиб ўтиши режалаштирилган. Улар пленар форум, таълим форуми ва бошқа тадбирларни ўз ичига олган.\nЎз навбатида, Ўзбекистон Республикаси президенти Шавкат Мирзиёев 12 февраль куни Россия Федерацияси президенти Владимир Путин билан телефон орқали мулоқот қилди.\nМулоқот чоғида олий даражадаги тадбирлар режаси муҳокама қилинган. Ўзбекистон Республикаси президентининг Россия Федерациясига давлат ташрифи кун тартибини тайёрлаш, жумладан, ташриф доирасида навбатдаги ҳудудлар ва ректорлар анжуманларини, медиа-форум ва бошқа тадбирларни ўтказишга алоҳида эътибор қаратилган.


Ҳудудлараро йўл-патруль постларидаги 5 км/соатлик тезлик чеклови тўғрисида изоҳ берилди\nИИВ ЙҲХ ББ вакиллари кундузги 5 км/соатлик тезлик чегараси тўғрисида маълумот беришди.\n«Бизга ушбу масала юзасидан талайгина мурожаатлар бўлди. Ижтимоий тармоқларда ҳатто 8 км/соат тезликда ҳаракатланаётган автомобилни илғайдиган радарлар барча ўтиш постларига ўрнатилгани ҳақида ҳам гап тарқалди.\nАввало, йўл-патрул постларида тезлик чегарасининг белгиланишига нима сабаб бўлганига тўхталиб ўтсам. Постдан ўтаётган вақтда автомобиль ичидаги йўловчи ва ҳайдовчиларнинг юз тузилиши, ҳолатини ЙҲХ ходимлари бемалол кузатиш имконига эга бўлиши керак. Ҳар бир машина тўхтатиб, текшириладиган бўлса, автомобилларнинг катта оқимига халақит беради. Олдинлари «Тўхтамасдан ҳаракатланиш тақиқланади» белгиси бўлар эди.\nТаъкидланганидек, транспорт оқими ошиб бораётгани инобатга олиниб, ҳайдовчига қулайлик яратиш мақсадида 5 км/соатлик тезлик чегараси белгиланди.\nМақсад транспорт воситаси тезлиги 5 км/соатдан ошиб кетган тақдирда уни жаримага тортиш ёки таъқиб қилишда эмас, буни тўғри тушуниш керак.\nМасалан, автомобиль йўловчилари орасида қидирувдаги шахс бўлиши мумкин. Маълумот базамизда йўл-патруль постларида қидирувдаги шахсларнинг қўлга олиниши билан боғлиқ фактлар кўп. Саъй-ҳаракатларнинг бари йўл, умумий хавфсизлик учун амалга ошириляпти», дейди ИИВ ЙҲХ ББ қошидаги Жамоатчилик кенгаши котиби Мансур Рихсиев.\nМансур Рихсиевнинг қўшимча қилишича, 5 км/соатлик чекловдан назорат постидаги ходим йўловчи ва ҳайдовчиларнинг юзини аниқ илғайдиган даражада ўтиш тезлигида (10 км/соатгача) қатъий жарима белгиланмайди.


Қирғиз оқсоқоллари АҚШ дан норози\nГенерал Петреус президент Бакиев билан Афғонистондаги вазиятни муҳокама қилди.\n10 март куни Бишкекка борган АҚШ Марказий қўмондонлиги қўмондони Дэвид Петреусни қирғиз оқсоқоллари хушламайгина кутиб олишди. Улар қирғиз президентининг демократик тамойиллардан чекинишига унинг АҚШ билан яқинлиги сабабчи¸ деган фикрда.\nАҚШ Марказий қўмондонлиги қўмондони генерал Дэвид Петреус Бишкекда президент Бакиев билан учрашди. Қирғизистон президенти матбуот хизматининг маълум қилишича, учрашувда Афғонистондаги вазият ва АҚШнинг бу давлатни ижтимоий - иқтисодий жиҳатдан тиклаш йўлидаги ҳаракатлари муҳокама қилинган.\n“Дэвид Петреус АҚШ Қирғизистон билан ҳамкорликни юқори баҳолашини айтиб, Афғонистондаги аксил-террор курашини қўллаётгани учун миннатдорчилик билдирди”, дейилади Қирғизистон президенти матбуот хизмати тарқатган хабарда.\n9 март куни Қирғизистоннинг Боткен вилоятида АҚШ ҳарбий машғулот базасининг очилиши ҳақида ҳам хабар тарқатилган эди.\nҚирғизистон ва Россия президентлари ўтган йили имзолаган шартномага кўра, бу минтақада Россия ҳарбий базаси очилиши назарда тутилган эди.\n“Генерал Петреуснинг Бишкек сафари мана шу воқеага боғлиқми?” деган саволимизга Бишкекдаги АҚШ базаси расмийси Рикардо Бодден жавоб бера олмаслигини айтди.\nАҚШ элчихонасидан олинган маълумотга кўра, Дэвид Петреуснинг Бишкек сафари пайшанба куни ҳам давом этади. Генерал Петреус 11 март куни Қирғизистоннинг Чуй вилоятида аёллар маркази қурилишининг очилишида иштирок этади. Бу марказ АҚШ молиявий кўмагида қурилади.\nГенерал Петреус Бишкекка келиши биланоқ, Қирғизистон Оқсоқоллар кенгаши Бишкекдаги АҚШ базасини мамлакатдан чиқариш талаби билан баёнот тарқатди. Баёнотда айтилишича, Қирғизистон президентининг авторитарлашуви ва мамлакатнинг демократия тамойилларидан чекинишига айнан АҚШ базаси сабаб бўлмоқда. Бу баёнот мазмуни билан журналистларни Қирғизистон Оқсоқоллар кенгаши аъзоси Ўмурбек Уметалиев таништирди.\n- Айнан АҚШ базаси ўзбилармонлик ва қонунбузарликларга йўл қўяётган Қирғизистон президенти учун кафолатланган ҳимоя воситаси бўлмоқда. Халқаро ҳамжамият мазкур базанинг Қирғизистондан чиқарилишидан чўчиб, мамлакатимиздаги инсон ҳуқуқлари бузилишига, мухолифат лидерларининг тазйиққа олинишига панжа ортидан қарамоқда, деди Ўмурбек Уметалиев.\nҚирғизистон оқсоқоллари фикрича, мамлакат ҳудудида бирданига Россия ва АҚШ ҳарбий базаларининг мавжудлиги сиёсий вазиятни ҳам мураккаблаштириши мумкин.\n- Шунинг учун ҳам Қирғизистон Оқоақоллар кенгаши Манас аэропорти ҳудудидаги АҚШ базаси ёпилишини , АҚШ ҳарбийлари мамлакатдан тўла олиб чиқиб кетилгунга қадар барча ҳарбий учоқлар парвози тақиқланишини талаб қилади, деди Ўмурбек Уметалиев.\nАйни пайтда генерал Петреуснинг Бишкекка келиши қирғиз жамиятида бир неча ойдан бери давом этиб келаётган Россия-Қирғизистон муносабатларининг совуқлашгани билан боғлиқ мунозараларни янада кучайтирди.\n9 март куни Россия ҳарбий базаси очилиши назарда тутилган Боткен вилояти ҳудудида АҚШ ҳарбий маркази очилиши ҳақида хабар тарқатилгани, эртасига эса АҚШ қўмондонининг Бишкекка келиши, Россиянинг Қирғизистонга ваъда қилган 2 миллиард 150 миллион долларлик сармоясидан 1 миллард 700 миллион долларини беришдан бош тортаётгани, Қирғизистон бу сармоя учун белгиланган лойиҳаларни Хитойга таклиф қилаётгани яна жамоатчилик ва матбуотда муҳокама қилинмоқда.\nСиёсатшунос Тўқтўғул Қақчикеев кузатувига кўра, бу муҳокамалар хулосасини битта гап билан изоҳлаш мумкин:\n- Сиёсий савдо ва сиёсий судхўрлик мамлакатимиз обрўсини тўкмоқда, бу эса бошқа давлатлар билан ишончли ҳамкорлик қилишимизга тўсқинлик яратади, дейди Тўқтўғул Қақчикеев.\nАйрим сиёсатшунослар эса Қирғизистон кўп векторли сиёсат юритаётгани ва АҚШ билан ҳарбий ҳамкорликни ривожлантириш орқали Россияга қарамликдан қутилиш сиёсатини олиб бораётганини айтадилар.


Ўзбекистон Мудофаа вазирлиги ҳарбий делегацияси АҚШга ташриф буюрди - Darakchi\nЎзбекистон Мудофаа вазирлиги ҳарбий делегацияси АҚШга ташриф буюрди\nЖАМИЯТ 11.09.2019, 16:03\nЎзбекистон Республикаси Мудофаа вазири ўринбосари генерал-майор Азизбек Икрамов бошчилигидаги ҳарбий делегация ҳарбий таълим соҳасидаги икки томонлама алоқаларни янада ривожлантириш, шунингдек, ҳар икки мамлакат ҳарбий таълим муассасалари ўртасидаги ўзаро ҳамкорлик истиқболларини муҳокама қилиш мақсадида АҚШга ташриф буюрди.\nЎзбекистоннинг АҚШдаги элчихонаси маълумотига кўра, ташриф доирасида 9 сентябрь куни генерал-майор Азизбек Икрамов АҚШ Миллий мудофаа университети Президенти, вице-адмирал Фриц Ругге билан учрашди. Ўзаро мулоқот мобайнида олий бўғин офицер кадрларини тайёрлаш, шунингдек, ҳарбий тадқиқотлар ўтказиш борасида ўзаро ҳамкорликни йўлга қўйишдан ҳар икки томон ҳам манфаатдор эканлиги таъкидлаб ўтилди. Томонлар кенг кўламли масалалар ваАҚШ Миллий мудофаа университети ҳамда Ўзбекистон Республикаси Қуролли Кучлари академияси ўртасида ўзаро ҳамкорлик йўналишлари бўйича фикр алмашдилар.\nЎзбекистон Республикаси делегацияси университет инфратузилмаси, ҳарбий кадрлар тайёрлашга ёндашувнинг умумий тизими, шунингдек, профессионал ҳарбий таълимнинг муайян курслари учун мўлжалланган ўқув дастурларини ишлаб чиқиш принциплари билан танишди.\nШу куннинг ўзида мамлакатимиз делегацияси вакиллари Яқин Шарқ ва Жанубий Осиё Стратегик тадқиқотлар маркази (NESA) директори, истеъфодаги генерал-лейтенант Томас Вульф билан учрашди. Томонлар минтақавий хавфсизлик соҳасида тадқиқотлар ўтказиш масалалари бўйича ҳамкорликни янада чуқурлаштиришдан ўзаро манфаатдор эканликлари таъкидлаб ўтилди.\n10 сентябрь куниМиссисипи штатидан АҚШ Конгресси Вакиллар палатаси аъзоси Трент Келли, шунингдек, АҚШ Мудофаа вазирлиги вакили Амер Латиф билан учрашувлар бўлиб ўтди. Ўзаро мулоқот давомида томонлар ўзаро ҳамкорликнинг бугунги ҳолати ва уни янада ривожлантириш йўналишлари бўйича фикр алмашди.\nДелегациямиз аъзолари 11-13 сентябрь кунлари Пенсильвания штатининг Карлайл шаҳрида жойлашган АҚШ Қуруқликдаги қўшинлари Ҳарбий коллежига ташриф буюради.\nОТМлардаги Сall-марказлар фаолияти "сирли қўнғироқ" усулида ўрганилди. Натижа эса "Қоровулхонага тушдингиз"...\nКуннинг 2-ўлими: Бухорода 35 ёшли аёл коронавирусдан вафот этди\nКоронавирус: 67 нафар бемор аҳоли орасидан аниқланди


Боғча тарбияланувчиларига чиқиндини саралаш кўникмаси ўргатилади — Sof.uz\n26.01 03:30 36 Ўзбекистон\nЎзбекистонда боғча болалари «Қизиқарли чиқинди» дидактик ўйини орқали чиқиндиларни саралашга ўргатилади. Экологик лойиҳа учун ЕХҲТ маблағ ажратди.\nМактабгача таълим ташкилотлари тарбияланувчиларига чиқиндиларни саралаш кўникмалари ўргатилади. Бу – «Қизиқарли чиқинди» дидактик ўйини орқали амалга оширилиши режалаштирилган. Ҳозирда лойиҳа пилот босқичида амалга оширилмоқда.\nБу ҳақида Мактабгача таълим вазирлигининг тизимда экологик таълим ва экологик маданиятни ривожлантиришни жорий этиш бўйича пилот лойиҳа мавзусидаги матбуот анжуманида маълум қилинди.\nДастур Европада хавфсизлик ва ҳамкорлик ташкилотининг Ўзбекистондаги ваколатхонаси, Мактабгача таълим вазирлиги, SVB Advisory Британия – Ўзбекистон барқарор ривожланиш компанияси ва Hashar Week ижтимоий лойиҳаси ҳамкорлигида амалга оширилмоқда.\nМактабгача таълим вазири Агриппина Шинга кўра, лойиҳанинг пилот бочқичи Тошкент шаҳридаги 13та боғчада ўтказилмоқда.\n«Ҳозирги кунда экологик муаммолар глобал масштабда аҳамият касб этмоқда. Шу нуқтайи назардан, экологик тарбияни мактабгача таълим ташкилотларида жорий қилиш ҳам муҳим.\nПилот босқичида лойиҳа билан 4069 нафар бола ва уларнинг ота-оналари қамраб олинган. Дастур 3 ёшдан 7 ёшгача бўлган болаларнинг ёш хусусиятларини инобатга олган ҳолда ишлаб чиқилган.\nДастур самарадорлигини таъминлаш мақсадида пилот лойиҳада иштирок этаётган 13та МТТнинг 50 нафар тарбиячиси учун 2020 йилнинг декабр ойида ўқув семинарлари ўтказилди. Бунда тарбиячилар боғча ёшидаги болаларнинг экологик таълими доирасида хулқ-атвор психологияси техникаларини ўзлаштиришди.\nЛойиҳа кейинчалик республиканинг барча ҳудудларидаги боғчаларда татбиқ этилиши режалаштирилган», – деди вазир.\nHashar Week ижтимоий лойиҳаси муаллифи ва раҳбари Суна Парк чиқиндиларни саралашни болаларга ўргатиш жараёни қандай кечиши ҳақида маълумот берди.\n«Болаларга қайта ишланадиган ва қайта ишланмайдиган чиқиндилар ҳақида кичик маърузалар шаклида маълумот берилади. Болалар тоза экологик маҳсулот бўлган ўйинчоқ қутиларга Ўзбекистон шароитида энг кўп учрайдиган маиший чиқиндилар номи кўрсатилган карточкаларни қоғоз, пластик ва қайта ишланмайдиган чиқиндиларга саралаб ташлашни машқ қилишади.\nКейинги босқичда эса катта қутиларга ҳақиқий чиқиндини саралаб ташлашни ўрганишади.\nБола боғчада чиқиндини саралашни ўргангани билан уйда ва кўчада ҳам шунга амал қилиши учун уларнинг ота-оналарига тавсиялар бериб борилади. Шунингдек, шаҳар инфратузилмасини ҳам чиқиндини саралаб ташлашга асосланган ҳолда чиқинди қутилари билан таъминлаш масаласи ҳам кўриб чиқилиши лозим», – деди Суна Парк.\nЛойиҳа билан боғлиқ барча харажатларни ЕХҲТ молиялаштирмоқда.\n«Болага бирон кўникмани ўргатиш қанчалик эрта ёшда бошланса, бунинг самараси шунчалик яхши бўлади. У боғчада ўрганган нарсасини уйда, яқинлари даврасида ҳам қўллай бошлайди ва шу орқали катталарни ҳам шу янги кўникмадан хабардор қилади.\nШу нуқтайи назардан, чиқиндиларни саралашни мактабгача таълим ташкилотларидан бошлаб ўргатиш жуда ўринли қарордир», – деди ЕХҲТнинг Ўзбекистондаги лойиҳалари координатори Жон Макгрегор.


Kun.uz ёритган ҳолатда шифохона ҳовлисидаги ўндан ортиқ дарахт кесилмаган, ўз жойида турибди, дея иддао қилди Андижон вилояти ҳокимлиги матбуот хизмати (кейинроқ расмий муносабатнинг бу қисми ўчирилди). Экология қўмитаси воқеани тунда содир этилган мудҳиш ҳуқуқбузарлик деб атади.\nАндижон вилояти ҳокимлиги вилоят перинатал маркази ҳовлисида ўндан ортиқ дарахт кесиб ташланганига муносабат билдирди.\nҲокимлик шифохона ҳудудида “кенг кўламли қурилиш-таъмирлаш ишлари” кетаётгани, ҳудудга 180 дан ортиқ манзарали дарахт ва кўчатлар экилаётганини қайд этган.\n“Ҳудуддаги дарахтлар ўз жойида турганлиги ҳамда ҳеч ким уни кесиб ташлаш тўғрисидаги буйруғини бермаганлигини маълум қиламиз”, дейилади расмий изоҳда. Айни пайтда бу абзацдан дарахтлар гўёки ўз жойида тургани ҳақидаги қисми ўчирилган.\nҲокимлик ҳолат алоҳида назоратга олингани, “қонун бузилиш ҳолатлари аниқланган тақдирда айбдорларга қонуний жазо чоралари кўрилиши”ни қўшимча қилган.\nKun.uz мухбири воқеа жойидан хабар берганидек, Андижон вилояти перинатал маркази ҳудудидаги 12 туп нинабаргли сосна дарахтлари 16 январга ўтар кечаси кесиб ташланган. Марказ ходимларидан бири Kun.uz билан суҳбатда дарахтларни кесиш вилоят ҳокимининг топшириғи эканини айтди.\nШифохона ходимининг айтишича, 15 январ куни вилоят ҳокими Шуҳратбек Абдураҳмонов вилоят перинатал марказига келган ва марказнинг қурилаётган янги биноси билан танишган. Шундан сўнг, манбага кўра, марказ олдини очиш учун дарахтларни кесиш бўйича топшириқ берган.\nАндижон шаҳар ободонлаштириш бошқармаси ходимлари топшириқни шу куннинг ўзида бажарди. Дарахт кесиш ишлари, охирги пайтларда одатга айланиб бораётган бир ҳолда, яъни кечаси амалга оширилди.\nДарахтларни кесиб, перинатал маркази ҳовлисидан олиб чиқиб кетаётган ободонлаштириш бўлими юк машинасининг давлат рақамлари йўқ эди. Бўлим ходимлари Kun.uz мухбирининг саволига жавобан автомашина янги экани, ҳали давлат рақами олишга улгуришмаганини айтишди. Аммо машина янгига ўхшамасди.\nКесилган дарахтларда касалланиш аломатлари кўзга ташланмайди. Улар 4 метрдан саржин қилиниб кесиб тахланган. Kun.uz мухбирига ўзини Акбар деб таништирган ободонлаштириш бўлими ходими саволларга жавоб бермасдан, у ердан кетиб қолди.\nЭкология қўмитаси берган изоҳга кўра, мазкур ҳудуддаги дарахтларни кесиш учун экология органи хулосаси ва рухсатнома берилмаган.\n“Мазкур қурилиш объекти Давлат инвестиция дастурига киритилган бўлиб, ташкилот раҳбарияти томонидан унинг ҳудудидаги дарахтларни кесишга рухсатнома олиш учун Давлат хизматлари марказига мурожаат қилинган. Лекин ушбу мурожаат натижасини кутмасдан қонунга зид равишда ўзбошимчалик билан бугун тунда ушбу мудҳиш ҳуқуқбузарлик ҳолати содир этилган.\nҲозирда суриштирув ишлари давом этмоқда. Мазкур қонунбузарлик ҳолати натижалари бўйича қўшимча ахборот бериб борилади”, – дейилади орган баёнотида.\nЭслатиб ўтамиз, президентнинг 30 декабрдаги фармони билан, Ўзбекистон ҳудудида дарахтларни кесишга мораторий муддатсиз даврга узайтирилган, тартибни бузганлик учун жарималар 5 баробарга оширилган, етказилган зарар 2 баробар қилиб ундирилиши белгиланган эди. Фармонда ноқонуний дарахт кесиш ҳолатларини фото ва видеотасвирга олиб жўнатганларга пул тўланиши ҳам кўзда тутилган.


Жамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Ўғли диний террористик оқимга қўшилиб кетган отанинг надоматлари (реал воқеа асосида)\t11:33, 11 май 2016\t“...Мен бир пайтлар тадбикорлик қилардим, пойтахтимизнинг олд оилаларидан бири эдик. Маҳалла-куй, қўни-қўшнилар орасида ўзига яраша ҳурматимиз бор эди. Аёлим билан бирга икки ўғил ва бир қизни ҳеч нарсага зориқтирмай катта қилдик. Фарзандларим бирин-кетин улғая бошлади. Уларнинг камолини кўриб қувончим ичимга сиғмасди. Катта ўғлим Сардор ота касб дедими, бозор ишларида менга кўмаклашиб юрди. Ишларимиз кундан-кунга яхшиланиб борарди. Кичик ўғлим ва қизим институтга ўқишга кирди. Хуллас фарзандларимдан кўнглим тўқ, давраларнинг тўрида ҳеч кимга гап бермай, мақтаниб ўтирардим. Кунлардан бир кун... Очиғи, ўша кунни эслагим ҳам келмайди, Сардор мендан ўртоқлари билан масжидга жума намозига бориш учун рухсат сўради. Тўғриси, ўғлимнинг бу ишидан суюндим ва унга рухсат бериб, у келгунича, дўкондаги молларни ўзим сотиб турдим. Ҳаммаси мана шундан бошланди. Мен аҳмоқ Сардорга рухсат беришга берибману, унинг ёнидаги ўртоқларини яхшилаб суриштирмабман. Шу тариқа ўғлим жума намозларини канда қилмайдиган бўлди. Аста-секин соқол қўйиб, беш вақт намоз ўқийдиган тақвадорга айланди-қолди. Уйдагиларни ҳам динга даъват қиладиган, ҳатто менга, ўз отасига ақл ўргатадиган одат чиқарди. Бундан-да ошиб тушгани ҳар сафар нималарнидир баҳона қилиб, бозорда ишлаб топган пулларимиздан бир қисмини ўзига олиб қола бошлади. Шундагина кимдир унинг миясини заҳарлаяпти, деган фикрга келдим ва суриштира бошладим. Сардорни қистовга олдим, ўртоқлари ҳақида сўрадим. Улар ўғлим билан фақатгина телефон орқали боғлангани боис ўртоқларининг кимлигини билолмадим. Бу ҳақда ҳеч кимга айтмадим. Ўғлимнинг айбдор бўлиб қолишини ўйлаб, ҳуқуқни муҳофаза қилиш органларига мурожаат қилишдан чўчидим ва бу менга қимматга тушди. Сардор бора-бора гапимга умуман кирмай қўйди ва ишлаш учун Туркияга боришини айтиб уйдан қочиб кетди. Орадан бироз вақт ўтиб, участка нозири, маҳалла посбони ва оқсоқол келиб, Сардор ҳақида сўради ҳамда унинг диний террористик оқимларга қўшилиб қолгани ҳақида маълум қилди. Буни эшитган хотиним Адибанинг қон босими кўтарилди ва ҳушидан кетиб йиқилди. “Тез ёрдам” машинасида уни шифохонага олиб бордик. Ўша жойда бир аҳволда ўзига келди. Атрофга бироз термулганча, ҳолсиз оҳангда “менинг Сардоржоним қани, нега келмаяпти, бу гапларнинг ҳаммаси ёлғон-а дадаси?” дедию кўзини юмди. Шу-шу бошқа кўзини очмади... Бу унинг охирги сўзлари эди. Адибанинг маъракалари ҳам ўтди, лекин ўғлим Сардордан дарак бўлмади. Тез орада Сардор ҳақидаги гап-сўзлар маҳалла-куйга тарқалди. Қўшни маҳаллага турмушга чиққан қизим Гулчеҳрани акасининг бу қилмишларини эшитган куёвим ва қайнонаси уйдан ҳайдаб юборди. Ҳозир қизим бир ёшли набирам Севара билан бизнинг уйда яшамоқда. Ҳар куни йиғлаб эзилади. Мен ва кичик ўғлим Азизбек бош кўтариб кўчага чиқишга уяладиган бўлиб қолдик. Маҳалла-куй, қўни-қўшнилар орасида бошимиз эгик. Қачонлардир ўғлим ҳақида фахр билан оғзим тўлиб, гапирардим, бугун эса бундай фарзандни дунёга келтириб, вояга етказганимдан эл-юрт олдида уятга қолдим. Ҳаммасига ўзим айбдорман, вақтида эътиборсизлик қилдим. Энг ёмони менинг эътиборсизлигим ва журъатсизлигим туфайли ўғлим Сардор нотўғри йўл тутиб, дом-дараксиз кетди ва юзи қора бўлди. Бу иснодни кўтаролмай гулдек хотиним Адиба 44 ёшида оламдан ўтди. Кичик ўғлим Азизбек ҳали 20 ёшга ҳам кириб-кирмай ичкиликбозликка берилди. Энди унга ҳам сўзим ўтмай қолди. Эридан ажрашиб келган қизим Гулчеҳра эса нима қилишини билмай сарғаяди. Набирам “дадам ва бувижонимга кетаман” деб йиғлагани-йиғлаган. Жигарбандларим кундан-кунга тушкунликка тушиб, сўниб бораяптию, мен эса ожизман, ҳа ожиз ва нотавон отаман... На ўнгимда, на уйқумда ҳаловат бор, Адиба билан фарзандларимиз оғушида ўтган бахтли кунларимиз кўз олдимда гавдаланаверади. Яна ўша кунларга қайтгим келади! Эҳ, ўша пайтлар бахтдан сармаст эканманда. Вақтида кўзим очилмабди-да. Афсус энди кеч! Жуда кеч!\nҚадрли газетхон! Бу киши нимага буларни газетага ёзиб, дардини дастурхон қиляпти дейишингиз мумкин. Балки, сиз ҳақдирсиз.. Майли, мен-ку ўз хатойим сабаб аянчли аҳволга тушдим, азобини ҳам ўзим тортяпман. Лекин менинг кўрган-кечирганларим бошқаларга ўрнак бўлишини истардим. Ҳеч бўлмаса, шу тариқа бошқа оталар мен каби аччиқ қисматга дучор бўлишининг олдини олишга ҳиссамни қўшиш истаги кечинмаларимни қоғозга тўкишга ундади. Огоҳ бўлинг, азизлар! Азамат Бўронов, Тошкент шаҳри\nТ\tГость\t12:35, 12 май 2016 Тугри олдини олган яхши\tЎзбекистонда туроператорларга нақд хорижий валюталарни қабул қилишга рухсат берилди


Омадга эришиб, бахтли ҳаёт кечиришни истаганлар учун миллиардерлардан 15 та маслаҳат » Ўзбекистон янгиликлари – Zamin.uz\nОмадга эришиб, бахтли ҳаёт кечиришни истаганлар учун миллиардерлардан 15 та маслаҳат\nЖуда осон қоида. Олтин қоида дейиш ҳам мумкин. Сиз дунёдан истаган нарсангизни олишингиз мумкин, агарда уни ўрнига ўзингизни қўя олсангиз. Кўп ҳисобда, шу тамойилга асосланиб яшайдиган инсонлар бойлик ва шухратга эга бўлишади. Инсонлар ишончини қозона туриб, уларнинг ҳурматини ҳам қўлга киритишади.\nМен сездимки, бошланғич ғоялар - бу исталган соҳадаги 95 фоизли муҳим ахбортдир.\nТеглар: янги келтирган исталган дейиш хоҳламайсиз тўғрисида


Йўллардан фойдаланиш унитар корхонасининг асосий иқтисодий фаолияти йўллар ва шосселар қуриш (ИФУТ 42110). Корхона томонидан бугунги кунга қадар вилоятимизнинг турли ҳудудларида автомобил йўллари ва шосселарни «асфальт» тўшама билан қоплаш ишларини тўлиқ бажариб келмоқда. Корхонамиз томонидан бажарилган қурилиш (автомобил йўлларга “асфальт” тўшама қоплаш) ишлари ўрнатилган тартибда Ишчи ва Давлат комиссиясига тақдим этилмоқда. Корхонамиз томонидан 10 000,0 млн.сўмлик бажарилган қурилиш ишларидан 200,0 млн. сўмлик қисми қурилиш ишлари меъёрий қоидаларга мос келмаганлиги сабабли (бажарилган ишлар сифати қониқарсиз) Ишчи ва Давлат комиссияси томонидан қабул қилинмади. Корхона мазкур бажарилган ишлар ҳажмидан умумий ҳолатда (қўшимча қилинган харажатларни инобатга олган ҳолда) 500,0 млн. сўм соф фойда кўрган. Ишчи ва Давлат комиссияси томонидан фойдаланишга қабул қилинмаган қурилиш объектидаги «асфальт» тўшама қисми тўлиқ кесиб олиб ташланди ва янгитдан «асфальт» тўшама ётқизилди. Корхона томонидан тўлиқ кесиб олиб ташланган «асфальт» тўшама қопламасига қўйидаги харажатлар қилинган эди, жумладан: - «асфальт» қопламасининг таннархи – 100 млн.сўм; махсус техника ва транспорт харажатлари – 80 млн.сўм; иш ҳақи ва ажратмалар миқдори – 20 млн. сўм. Шунингдек, бажарилаётган қурилиш ишлари меъёр даражасида ва сифатли бўлишини таъминлаш мақсадида, смета ҳужжатларида кўрсатилган меъёрдан ортиқча, корхона томонидан қўшимча ўз маблағи ҳисобидан 50,0 млн.сўмлик транспорт ва механизмлар ишлатилган.\nИшчи ва Давлат комиссияси томонидан бажарилган ишлар қабул қилинмаганида дефект (нуқсон)ларни аниқлаш далолатномаси тузилади. Ушбу далолатнома қурилишдаги камчиликларни тўғрилашга ва қайта тиклашга асос бўлиб хизмат қилади.\nАсфальт тўшаманинг кесиб олиб ташланган қисми бухгалтерия ҳисобида ишлаб чиқаришдаги яроқсиз маҳсулот ҳисобига йўқотишлар деб қаралади. Яроқсиз маҳсулотдан кўрилган йўқотишларни камайтириш мақсадида кесиб олиб ташланган асфальт тўшама таркибидаги қайтариладиган чиқиндиларни ажратиб олиш ва уларни баҳолаш лозим.\nишлаб чиқариш аҳамиятига эга бўлган бошқа харажатлар (Маҳсулот (ишлар, хизматлар)ни ишлаб чиқариш ва сотиш харажатларининг таркиби ҳамда молиявий натижаларни шакллантириш тартиби тўғрисида Низом 1-боби, ВМнинг 05.02.1999й. 54-сон қарорига илова – кейинги ўринларда Низом).\nМаҳсулот таннархига киритиладиган моддий ресурслар харажатларидан қайтариладиган чиқиндилар уларнинг амалда сотилиши, фойдаланилиши ёки омборга кирим қилиниши нархи бўйича чиқариб ташланади (Низомнинг 1.1.11-банди).\nСолиқ кодексининг 142-моддасига кўра, қайтариладиган чиқиндилар деганда хом ашё (материаллар), ярим тайёр маҳсулотлар, иссиқлик берувчи ва бошқа турдаги моддий ресурсларнинг товарлар (ишлар, хизматлар) ишлаб чиқариш жараёнида ҳосил бўлган, бошланғич ресурсларнинг истеъмолбоплик хусусиятларини (кимёвий ёки физик хоссаларини) қисман йўқотган ва шу туфайли харажатлар ошиб кетган (маҳсулот чиқиши камайиб кетган) ҳолда фойдаланиладиган ёки белгиланган мақсади бўйича фойдаланилмайдиган қолдиқлари тушунилади. Моддий харажатлар суммаси қайтариладиган чиқиндилар қийматига камайтирилади.\nҚайтариладиган чиқиндилар қуйидаги тартибда баҳоланади:\n1)агар чиқиндилардан асосий ёки ёрдамчи ишлаб чиқариш учун фойдаланиш мумкин бўлса-ю, лекин бунда харажатлар ошиб кетса (тайёр маҳсулот чиқиши камайиб кетса), эҳтимол тутилган фойдаланиш нархида;\n2) агар бу чиқиндилар четга сотилса, сотиш нархида (Солиқ кодекси 142-моддаси).\nЯъни Сизнинг корхонангиз мисолида, асфальт тўшамасининг таннархи ишлаб чиқариш учун қилинган барча моддий харажатлар, ишчилар меҳнатига ҳақ тўлаш харажатлари, ижтимоий суғуртага ажратмалар, ишлаб чиқаришдаги асосий фондлар ва номоддий активлар амортизацияси ва бошқа ишлаб чиқаришга боғлиқ бўлган харажатлардан шаклланади, ундан қайтариладиган чиқиндилар қиймати чиқариб ташланиши керак.\nШунингдек, яроқсиз маҳсулотлар таркибида қайтариб олиб ишлатишга яроқсиз чиқиндилар ҳам бўлиши мумкин. Ушбу ҳолат юзага келишига сабабчи бўлган моддий зарар етказган айбдор ходимларни аниқлаб, бундай зарарни улар ҳисобидан ундириш лозим. Агар айбдорларни аниқлаш имкони бўлмаса, у ҳолда бу харажатлар корхонанинг зарарига олиб борилади, молиявий натижаларни шакллантиришда бошқа операцион харажатлари таркибига киритилади (Низомнинг 2.3.2-банди).\nБундай операцион харажатлар Солиқ кодекси 147-моддаси 20-бандига кўра солиқ солиш базасидан чегирилмайдиган харажатлар ҳисобланади.\nШунингдек, Солиқ кодексининг 147-моддасига мувофиқ чегириб ташланмайдиган харажатларни амалга ошириш мақсадида олинган мол-мулк бўйича ҚҚС суммаси ҳам ҳисобга олинмайди (Солиқ кодекси 219-моддаси 6-банди).\nБухгалтерия ҳисобида ушбу ҳолатлар бўйича қуйидаги бухгалтерия ўтказмалари берилади:\n2610 Ишлаб чиқаришдаги яроқсиз маҳсулотлар»\n2010 «Асосий ишлаб чиқариш»,\n2310 «Ёрдамчи ишлаб чиқариш»\nЯроқсиз маҳсулотни тузатишдан олинган қайтариладиган чиқиндиларнинг (фойдаланиш мумкин бўлган баҳосида ёки сотиш нархида) кирим қилиниши\n2610 «Ишлаб чиқаришдаги яроқсиз маҳсулотлар»\nҚайтариладиган чиқиндилар асосий ва ёрдамчи ишлаб чиқаришга қайта йўналтирилиши\n4730 «Моддий зарарни қоплаш бўйича ходимларнинг қарзи»\nАйбдор шахслар аниқланмаган ва зарарларни ундириш мумкин бўлмаган ҳолларда қайта ишлатишга батамом яроқсиз чиқиндиларнинг корхона харажатларига олиб борилиши\nКорхонанинг асосий фаолияти пахта толаларини йигириш, турли қалава ип маҳсулотлари ишлаб чиқариш. Пахта толасидан ип ишлаб чиқариш жараёнида пахта чиқиндилари (угар) ҳосил бўлади. Ушбу чиқиндиларни бухгалтерияда кандай акс этирилиши лозим. ... Далее\nЯроқсиз хом-ашё материалларини ҳисобдан чиқариш қай тартибда амалга оширилади ва қандай ҳужжатлар билан расмийлаштирилади? Солиқ оқибатлари қандай бўлади? Қандай бухгалтерия ёзувлари берилади?\nЯСТ тўловчи корхона омборида сақланаётган хом-ашё материаллари ишлаб-чиқаришда фойдаланиш учун яроқсиз ҳолатга келиб қолганлиги сабабли уни корхона харажатларига олиб бориш орқали ҳисобдан чиқариш режалаштирилмоқда. ... Далее\nТаҳририят умумбелгиланган солиқ тўловчи микрофирма ҳисобланади. Таҳририят обуна мавсумида фаол қатнашган бошқа ташкилотларга рағбатлантириш тарзидаги мукофотлар (совғалар, пул шаклида ва ҳ.к.) беради. Таҳририят томонидан чиқарилаётган газеталарнинг таннархини аниқлашда газетани тайёрлашда қатнашадиган мухбирлар, жамоатчи мухбирлар, суратчилар ва х.... Далее


Таиландда ўтказилаётган 23 ёшгача бўлган футболчилар ўртасидаги Осиё чемпионатида Ўзбекистон ҳам ўз иштирокини бошлади. Биринчи турда амалдаги чемпион Ўзбекистон Эрон билан 1:1 ўйнади.\nЎйинни эронлик футболчилар ташаббус билан бошлашди. Рақибнинг кетма-кет ҳужумларидан сўнг дарвозабон Абдувоҳид Неъматов бир нечта ҳолатда хатога йўл қўйди. Ўйиннинг дастлабки 10 дақиқаси ортда қолгач Ўзбекистон тўпни назорат қила бошлади ва футболчиларнинг хатолари камайди. Азиз Ғаниев жуда кучли зарба билан дарвозани нишонга олишга уринди, аммо унинг зарбаси ноаниқ бўлди.\n25-дақиқада ўйиндаги илк голли вазият содир бўлди. Ўнг қанотдан эронлик футболчилар олдинга ўтишди ва тўп ҳимоячилардан ўтиб Али Шўжаийга келиб тушди. Бу вақтда Неъматов тўпга чиқишда хатога йўл қўйган ва дарвоза бўш қолганди. Аммо Шўжаий бўш дарвозага гол ура олмади.\n26-дақиқада ўзбекистонлик футболчилар ўйинда илк марта аниқ зарба йўллашди. Жасур Яхшибоевнинг зарбасини дарвозабон қайтарди. Кўп ўтмай Яхшибоев чап қанотдан жарима майдончасига ёриб кириб тўпни дарвоза яқинига узатди, аммо Бобур Абдухолиқовдан олдин тўпга дарвозабон етиб келди.\nЎйиннинг 40-дақиқасида ҳисоб очилди. Бобур Абдухолиқов жарима майдончаси ичида тўпни қабул қилиб олиб фаол ҳаракат қилди ва оқибатда унга қарши қўполлик ишлатилди. Ҳакам ҳеч иккиланмай пенальти белгилади. Стандартни жамоа сардори Ислом Қобилов хотиржамлик билан голга айлантирди.\nИккинчи бўлим аввалида захирадан майдонга тушган эронлик Меҳди Қоидий яққол ажралиб турди. У биринчи бўлимда қулай имкониятдан фойдалана олмаган Али Шўжаийнинг ўрнига майдонга тушганди. Қоидий бир нечта вазиятда футболчиларимизни шошириб қўйди.\nТаиланд. «Сонгхла» стадиони, 4 180 томошабин.\nU23 Ўзбекистон олимпия жамоаси


Спорт курашчиларимиз ЖЧда 7 та медаль қўлга киритишди / Olamsport.com\n05 авг 11:59\nСпорт курашчиларимиз ЖЧда 7 та медаль қўлга киритишди\nТеглар : Эркин курашБолгария Ўзбекистон\nБолгариянинг София шаҳрида спорт курашлари бўйича ўсмирлар ўртасидаги жаҳон чемпионати ўз якунига етди.\nМусобақанинг сўнгги кунида юнон-рим кураши бўйича беллашувлар ўтказилди. Жаҳон чемпионатининг охирги куни терма жамоамиз учун кумуш медаль билан якунланди. -45 килограмм вазн тоифасида Асадбек Баҳромов финалда қозоғистонлик рақиби Саматбек Изимгалига имкониятни бой бериб қўйди.\nШу тариқа терма жамоамиз классик кураш йўналишида 1 тадан кумуш ва бронза медалларини қўлга киритган бўлса, бутун мусобақа давомида эса 1 та олтин, 2 та кумуш ва 4 та бронза медалларини жамғарди. София турнирида қаҳрамонга айланган вакилларимиз рўйхати:


Farhod Norbutayev: ЯЛОНҒОЧЛАШИБ БОРАЁТГАН САНЪАТ\n“Барчамизга аён бўлиши керакки, қаердаки бепарволик ва лоқайдлик ҳукм сурса, энг долзарб масалалар ўзибўларчиликка ташлаб қўйилса, ўша ерда маънавият энг ожиз ва заиф нуқтага айланади”.\nБугунги кунда юртимизда санъатни ривожлантириш ва уни юксак чўққиларга чиқариш мақсадида амалга оширилаётган ишларни бир сўз билан ифодалаш қийин. Биргина ёш ва иқтидорли қўшиқчиларни қўллаб-қувватлаш ва уларни рағбатлантириш мақсадида “Ниҳол” мукофотининг жорий этилгани мамлакатимизда ёш санъаткорларга бўлган эътиборнинг юксак намунаси сифатида қарашимиз мумкин.\nБугун ғурур билан тилга олишимиз мумкинки, санъат соҳасида ёшларимизга яратилаётган имкониятлар бошқа ҳеч бир мамлакатда бундай даражада эмас. Минг афсуски ўзини санъаткор сифатида эътироф этадиган айрим қўшиқчиларимиз борки ижтимоий тармоқларда ўзининг маънавий бузуқлиги билан, нафақат ўз шани, балки бутун миллат номига доғ тушуриб келмоқда.\nҲаммамизга маълумки, сўнгги йилларда ижтимоий тармоқлар инсон ҳаётининг бир бўлагига айланиб бўлган. Айниқса, санъат оламининг ёш “юлдузчалари” ўзларини “реклама” қилиш борасида twitter, instagram, facebook ва odnoklasniki каби турли хил ижтимоий сайтлардан муқим ўрин олиши ушбу соҳа вакилларининг ҳар кунлик ишларидан тезда воқиф бўлиш имконини берди. Бироқ ўша ижтимоий тармоқларда ўзини кўз-кўз қилаётган санъат вакиллари ибонинг кийимини ечиб, ҳаёнинг юзига парда тортиб қўймоқдаки, буни бир сўз билан шармандагарчиликнинг замонавий кўриниши деса ҳам бўлади.\nБир неча кун аввал facebook ижтимоий тармоғида Тамилла Пивеца номли “профилда” суратлар қўяётган хонанданинг расмлари биз юқорида тилга олган ибо ва ҳаёдан асар ҳам йўқлигини яна бир бор исботлаб берди. Қўшиқчининг шахсий суръатлари билан бойитилган ушбу “профилда” қўйилган расмлар кун сари очиқлашиб бораётгани бугунги санъатимиз ялонғочлашиб бораётганидек тасаввур ўйғотади кишига.\nАзал-азалдан инсоннинг маънавий юксалиши унинг ўз авратини либос ёрдамида ёпиши билан чамбарчас боғлиқ. Инсониятнинг либос билан ўраниши ҳамиша тараққиёт маҳсули бўлиб келган. Бироқ, ижтимоий тармоқ “маликаси”га айланган қўшиқчининг белнинг яримигача очиқ расмлари санъатнинг нархини оширмоқчими ёки санъаткорнинг нархини оширмоқчими очиғи буни англаш қийин.\nҚўшиқчининг ижтимоий тармоқдаги расмлари тагида қолдирилган изохлар унинг нақадар маънавий бузуқ эканлигини шундоққина айтиб турибди. Гўё бу изоҳлар қўшиқчига олам-олам илҳом бағишлайдию, унинг ортида минглаб қўшиқ яраладигандек. Бироқ, изоҳларнинг ҳаммаси беҳаёликни ифода этувчи таърифлар эканглигини кўрган киши мақсад қўшиқ тинглаш эмас, балки қўшиқчини “тинглаш”ни англаш қийин эмас. Ҳайрон қолдирадиган жиҳати шундаки, тўшакда айтиладиган эркалаш сўзлари қўшиқчига қандай илҳом бағишлайди, буни тушуниш қийин.\nШу топда машҳур адибимиз Ўткир Ҳошимовнинг “Дафтар ҳошиясидаги битиклар” китобида қайд этилган “Аёл киши ҳуда-беҳудага ўзини кўзгуга солаверса, ҳушёр бўлинг: бир гап бор...” дея зикр этилган ибораси ёдимга тушди. Юқорида қайд этилган ибора бугун қулоч ёзиб учаётган шоу-бизнес оламидаги айрим аёл қўшиқчиларнинг ижтимоий тармоқлардаги “ўйини”га аталгандек, гўё.\nСанъат оламида Тамила бўлиб ном чиқарган ушбу қўшиқчининг кун сайин бу даражада ялонғочлашиб бораётгани наҳотки ўзига сезилмаётган бўлса? Шу топда бир савол туғилади. Ярим-ялонғоч тарзда тушган ушбу расм орқали “қўшиқчи” нимага эришмоқчи? Ёки эл ичида юрадиган, халқнинг яхши кунларида хизмат қиладиган санъат вакиллари юз бора такрор айтилаётган юксак маънавият тушунчасини худди шу тақлид қабул қилишмоқдами?\nИнкубатордан чиқандек кун сайин кўпайиб бораётган қўшиқчиларнинг ижтимоий тармоқлардаги беҳаё расмларини қачонгача галерияда қўйилган сурат сингари томоша қилиб тураверамиз. Хўш, айтингчи Ўзбекнаво эстрада бирлашмаси деган ҳайҳотдек ташкилот қаерга қараяпти. Санъатни тартибга солиш мақсадида ташкил этилган бу ташкилот пулини олишу, лицензия бериш билан машғулми. Ёки санъатимиз шу даражада ялонғоч бўлиб қолдими? Бу ташкилот учун санъаткорларимизнинг маънавий бўшлиқ ва замон ахборот майдонида ўзини “реклама” қилишини назорат қилишнинг имкони йўқми? Балки санъаткорларимиздаги ҳаё ва ибо аллақачон “оммавий маданият” кушандаси сифатида ахлоқсизликка айланиб улгурганми.\nМамлакатимизда ёшлар маънавиятини бузилишини олдини олиш мақсадида турли хил чора-тадбирларни амалга ошираётган бир вақтда санъаткорларимизнинг ярим-ялонғоч, очиқ-сочиқ расмларини ижтимоий тармоқлар орқали оммага кўз-кўз қилиши ўзбекчиликка тўғри келадими. Ахир бундай шармандали рамларни глобал тармоқда намойиш этиш нафақат ўзбекчилик, балки мусулмончиликка ҳам тўғри келмаслигини ор нималигини биладиган ўзбекнинг барчаси биладику.\nБиз ҳар доим ота-боболаримиздан қолган миллий қадриятлар, ўзбек қизининг ибо-ҳаёси ҳақида бот-бот такрорлаб, ўсиб келаётган ёш авлодни маънавий онгини юксалтиришга ҳаракат қилаётган бир вақтда эл назаридаги қўшиқчиларнинг ҳеч қайси ананаларимизга тўғри келмайдига ҳатти-ҳаракати миллий қадриятларимизни топталишига сабаб бўлмаяптими.\nЭнди бир ўйлаб кўринг, ёшларимизнинг маънавий тарбияси давлат сиёсати даражасига кўтарилган бир вақтда санъатимиз “кушандалари”нинг беҳаёликларини қандай изохлаш мумкин. Мамлакатимизга турли хилдаги беҳаёликларни олдини олиш мақсадида аниқ бир қонунлар доирасида ишлаётган бир вақтда, ўзимизнинг ичимиздан чиқаётган ярим-ялонғоч расмларни тарғиб қилаётган ўша қўшиқчиларнинг ҳаракатини қачонгача “класс” ёки “лайк” билан олқишлаб турамиз.\nХўш, айтингчи ёшларимиз маънавиятига зиён етказиб, ўзини уятсиз расмларини кўз-кўз қилаётган қўштирноқ ичидаги санъат вакилларини беҳаё ҳаракатлари учун жазолаш, керак бўлса ахлоқ тузатиш ишларига жалб қилиш вақти келмадимикан. Ахир маънавиятсизлик худди рак касалига ўхшаб инсоннинг ичидан емириб, охир оқибат нобут қилиши аниқ.\nСўнгги сўз ўрнида “Юксак маънавият енгилмас куч” китобида айтилган қуйидаги гапларни яна бир бор ёдингизга солиб ўтмоқчиман: ўзбек халқи дунё майдонида куни кеча тасодифан пайдо бўлиб қолгани йўқ. Биз – бой тарих, юксак маданият, буюк маънавият ворисларимиз. Шундай экан ўз маънавиятимиз ва маданиятимизни, энг муҳими ўзлигимизни унутмайлик.\nАвтор: Farhod Norbutayev на 20:26\nKevin Mann 9 января 2014 г., 3:18\nFarhodaka, maqolada dolzarb masalani ko'targansiz, rahmat. Lekin shu muammo qanday hal qilish mumkin, bu borada hech bir o'ylab ko'rdizmi, o'shalar haqida ham yozish kerak edi, albatta. Odatda har bir qo'shiqchi litsenziya olishda belgilangan me'yorlar asosida ishlab chiqilgan shartnoma qo'l quyasdi, yani shartnoma shartlariga rozi bo'ladi, Xo'sh, siz o'sha biror bir shartnomani ko'rdizmi, qanday shartlari bor, yani kiyim meyorlari, jonli ijro aytish davralari, xullas bularni hammasini ko'rish kerak va siz muhlis sifatida qo'shiqchi ustidan ham nazorat qiladigan o'zbeknavo ustidan ham parokandalik uztidan arz qilishga haqlisiz va albatta buni qiling,aka!\nАнонимный 8 мая 2016 г., 3:02


Республика вилоятларидаги 70% дорихоналарда аллақачон ниқоб қолмаган. Тошкент шаҳрида ниқоблар нархи 1000 сўмдан 5000 сўмгача эканлиги қайд этилган.\nТОШКЕНТ, 8 фев - Sputnik. Ўзбекистон истеъмолчилар ҳуқуқларини ҳимоя қилиш жамиятлари Федерацияси республика ҳудудларидаги дорихоналарда сотилаётган ниқоблар нархини ўрганди.\n"Дорихоналар одамларнинг соғлиғи учун эмас, балки аллақачон мўмайгина даромад кўрадиган шахсий бизнесга айланиб улгурган. Бунинг ёрқин далили эса, дунёда коронавирус эпидемияси ҳақидаги хабарлар тарқалганидан сўнг ниқоблар нархи автоматик тарзда кўтарилганидан кўриш мумкин", - дейилади хабарда.\nХабарда қайд этилишича, Республика маркази Тошкент шаҳрида аллақачон ниқоблар дефицити юзага келган (60% дорихоналар). Ниқоблар нархи 1000 сўмдан 5000 сўмгача.\nТошкент вилоятининг 60 % дорихоналарида ниқоблар 1500-2000 сўмгача сотилмоқда.\nНаманган вилоятининг тенг ярим дорихоналарида ниқоблар нархи 2000 сўмни ташкил қилса, Фарғона вилоятидаги 50% дорихоналарда 1000 сўмни, Aндижон вилоятининг деярли барча дорихоналарида эса 1000-1500 сўмни ташкил қилмоқда.\nХоразм вилоятида ўртача кўрсаткич 1500 сўм бўлса-да, аммо 70% дорихоналарда ниқоб етишмовчилиги мавжуд.\nҚашқадарё вилояти Қарши шаҳрининг 90%, Навоий вилоятининг 70 %, Сирадрё вилоятининг 85-90% дорихоналарида ниқоб тугаган ёки умуман йўқ.\nБухоро вилоятидаги 70% дорихоналарда ниқоб 1500-2000 сўмгача сотилмоқда.\nЖиззах вилоятидаги дорихоналарда ниқоблар нархи 500 сўмдан 5000 сўмгача қайд этилган.